
STANOGRADNJA POS 
u Lepoglavi 


Ima li 
zainteresiranih 
za poticajnu 
stanogradnju? 


Zainteresirani su poz- 
vani da se jave u Grad 

i popune odgovarajuće 
upitnike kako bi se mogle 
izraditi liste i nastaviti s 
programom. 


U srijedu 4. travnja 
gradonačelnik Marijan Škvarić 
primio je članove Agencije za 
pravni promet i posredovanje 
nekretninama iz Zagreba. Cilj 
sastanka bilo je predstavljanje 
novih projekata koje provodi APN, 
a odnose se na programe poticajne 
stanogradnje i kreditiranje izgradnje 
ili rekonstrukcije kuća. Agencija 
nudi tri programa koja su izrazito 
zanimljiva za naše građane: A 
- POS poticajna stanogradnja, B — 
Izgradnja i rekonstrukcija obiteljskih 
kuća te program C — Građevinski 
materijal. 

Pravo kupnje u programu 
POS imaju svi hrvatski državljani 
koji prvi put stječu nekretninu, koji 
nisu vlasnici stana ili kuće te koji 
su kreditno sposobni i nalaze se 
na konačnoj Listi reda prvenstva 
jedinice lokalne samouprave. Zato 
pozivam sve zainteresirane da se 
jave u Grad i popune odgovarajući 
upitnik kako bismo mogli izraditi 
takvu listu i nastaviti s postojećim 
programima Agencije. Ovi se pro- 
grami razlikuju od drugih po tome 
što su uvjeti povoljniji nego kod 
većine klasičnih bankarskih kredita 
- izjavio je gradonačelnik. 

APN je osnovan Uredbom 
Vlade RH koja ima ovlasti da u 
svoje ime, a za račun Repub- 
like Hrvatske, kupuje ili mijenja 
nekretnine na području Republike 
Hrvatske, osim nekretnina čiji je 
pravni promet određen posebnim 
propisima, a sredstva se osigu- 
ravaju iz državnog proračuna i iz 
drugih izvora. (mm) 

PREDSTAVLJANJE PODUZETNIČKE ZONE U BEČU 


Povoljan geografski smještaj Zone i početna cijena od samo 10 eura po četvornome metru za 
potpuno opremljeno komunalno zemljište samo su neke od prednosti koje će poduzetnicima 


olakšati ulaganje. 


Na najvećem Sajmu  nekrer- 
nina i investicija Real Vienna koji 
se održavao 24. i 25. svibnja u Beču, 
gradovi i općine regije Sjeverna 
Hrvatska predstavili su svoje projekte 
i nove mogućnosti ulaganja u njihove 
poduzetničke zone. Među brojnim 
izlagačima ulaganje u Poduzetničku 
zonu grada Lepoglave predstavili 
su gradonačelnik Marijan Škvarić i 
Damjan Županić, stručni suradnik za 
gospodarstvo. 

Poduzetnička zona u Lepoglavi 
proteže se na oko 55 hektara, a ko- 
munalno se oprema i aktivira po 
fazama. Do sada su sagrađeni ob- 
jekti na deset parcela i dio zone već 
je u funkciji. - Povoljan geografski 
smještaj Zone i cijena od samo 10 
eura po četvornome metru za potpu- 
no opremljeno komunalno zemljište 
samo su neke od prednosti koje će 
poduzetnicima olakšati ulaganje. 
Naime, ulagače očekuju posebne po- 
godnosti, olakšice i potpore grada i 
županije. Među njima je djelomično 
ili potpuno oslobađanje od plaćanja 
komunalnih naknada i poreza na 
tvrtku te subvencioniranje kamata na 
poduzetničke kredite. — objasnio je 


foto: arhiva Varaždinske županije 


Gospodarske aktivnosti nužne su za izlazak iz recesije 


gradonačelnik Škvarić. 

lako je prodaja zemljišta tek 
započela, = zainteresiranih  gospo- 
darstvenika već ima. Prva izgradnja 
poduzetničkih objekata očekuje se 
već početkom sljedeće godine dok 
je za početak obavljanja djelatnosti 
postavljen rok od dvije godine nakon 
što se potpiše kupoprodajni ugovor. 

U okviru Sajma održan je i 
»Gospodarski forum regije Sjeverna 
Hrvatska“ na kojem se potencijalnim 
investitorima predstavilo pet županija 


sjeverne Hrvatske: = Varaždinska, 


Krapinsko-zagorska, > Međimurska, 


Koprivničko-križevačka i Zagrebačka. 
(mm) 


Sjeverna Hrvatska zanimljiva je 
investitorima 


Gradonačelnik 

kod veleposlanika 
Republike Hrvatske 
u Beču 


Tijekom boravka na Sajmu 
organiziran je zajednički prijam 
u Veleposlanstvu Republike 
Hrvatske u Beču kojem je, uz 
brojne dužnosnike iz pet sjevernih 
Županija, nazočio i lepoglavski 
gradonačelnik Marijan Škvarić. 

Izaslanstvo je primio hrvatski 
veleposlanik u Austriji, Nj. E. 
Gordan Bakota, pohvalivši pritom 
prvi zajednički nastup županija na 
ovom iznimno važnom inozemnom 
sajmu te naznačio kako je ovaj 
način izlaganja odlično prihvaćen u 
austrijskim poslovnim krugovima. 

Istaknuo je i kako je Aus- 
trija, kao najveći strani investitor u 
Hrvatskoj, izrazito zainteresirana 
za ulaganje na području sjeverne 
Hrvatske. (dh) 


PODUZETNIČKA INICIJATIVA Izgrađeni objekt imat će četiri stana i pet poslovnih prostora 


Unatoč recesiji u Lepoglavi se gradi 1600 
kvadrata novog stamheno-poslovnog prostora 


Na području bivšeg skladišta tvornice Zagorjeplet gradi se stambeno-poslovni objekt veličine 1600 kvadrata u 
kojem će se nalaziti četiri stana i pet poslovnih prostora. Investitor je poduzeće Funda d.0.0. 


Unatoč recesiji koja je zahvatila 
cijelu državu, krajem svibnja započeli 
su veliki građevinski radovi u centru 
Lepoglave, točnije na području bivšeg 
skladišta tvornice Zagorjeplet. Riječ 
je o ozbiljnom projektu izgradnje 
stambeno-poslovnog objekta veličine 
1600 kvadrata u kojem će se nalaziti 
četiri stana i pet poslovnih prostora. 
Za neke su prostore potpisani ugovori 


s poslovnicom Vabe i prodavaonicom 
Konzum, a trenutno se pregovara 
s Finom. Investitor ovog objekta je 
poduzeće Funda d.o.o čiji je direktor 
Nikola Funda, Lepoglavčan s adre- 
som u Zaprešiću. 

- S obzirom na to da sam inače 
rodom iz Lepoglave, odlučio sam 
uložiti u ovaj projekt te pomoći 
u širenju i razvijanju Lepoglave. 


U poslovnom prostoru otvorit će se nova radna mjesta 


Nadam se da suradnja s Gradom 
neće ovdje stati jer imamo planova za 
investiranje u budućnosti, ali sve ovisi 
o mogućnostima financiranja takvih 
projekata — rekao je Funda. 

Ovo je primjer dobre prakse 
iz kojeg se vidi da Lepoglava nije 
zapuštena, već pruža razvojne kom- 
ponente u kojima sudjeluje i Grad. 
Ovakvo ulaganje u Lepoglavu govori 


o ozbiljnosti poduzeća koje je Grad 
pronašao kao kvalitetnog partnera s 
ciljem podizanja društvenog standar- 
da — izjavio je gradonačelnik Marijan 
Škvarić. 

Radovi na projektu koji će nuditi 
mogućnost stambenog zbrinjavanja i 
otvaranje novih radnih mjesta završit 
će s 1. listopadom ove godine. 

(mm) 


Objavljen natječaj za prodaju 
zemljišta u Poduzetničkoj zoni 


Javnim natječajem koje je 
raspisalo Gradsko vijeće na prodaju 
je ponuđeno devet komunalno 
opremljenih parcela na području 
Poduzetničke zone Lepoglava — 
Faza 1 površine tri hektra. Uz sve 
pogodnosti koje se nude investito- 
rima, ističe se početna cijena od 10 
eura za četvorni metar. Natječaj je 
otvoren do_6. 7. 2011. Sve pojedi- 
nosti o Poduzetničkoj zoni mogu se 
doznati na službenoj internetskoj 
stranici Zone, 

zona-lepoglava.com 


foto: arhiva TKIC 


Lepegi 
IZBORI 22. Svibnja održani izhori za vijeća mjesnih odbora grada Lepoglave 


Koalicijska lista HNS — HSU — SDP osvojila je ukupno 54 odborničkih mjesta, kandidati s liste HDZ-a 19 dok su po 
2 mjesta u vijećima mjesnih odbora osvojile Nezavisne liste MO Očura i MO Purga. 


Pa 


Nakon konstituirajućih sjednica vijeća mjesnih odbora novi predsjednici sastat će se s gradonačelnikom 


Novi predsjednici mjesnih odbora 


Na održanim konstituirajućim sjednicama vijeća mjesnih odbora 
izabrani su novi predsjednici mjesnih odbora: 

Mjesni odbor Lepoglava - Josip Šumečki 

Mjesni odbor Ves - Ivan Dubovečak 

Mjesni odbor Purga - Ivan Hojsak 

Mjesni odbor Kamenica - Zorislav Rodek 

Mjesni odbor Kameničko Podgorje - Stjepan Juren 

Mjesni odbor Žarovnica - Predrag Maček 

Mjesni odbror Donja Višnjica - Slavica Cingesar 

Mjesni odbor Gornja Višnjica - Robert Dukarić 

Mjesni odbor Zlogonje - Zlatko Job 

Mjesni odbor Očura - Rajko Sambol 

Mjesni odbor Viletinec - Vulišinec - Josip Šumiga 


Na izborima za vijeća mjesnih od- 
bora grada Lepoglave, održanim 22. 
svibnja, najviše glasova birača izašlih 
na izbore dobili su kandidati koalici- 
jske liste Hrvatske narodne stranke — 
liberalni demokrati, Hrvatske stranke 
umirovljenika i Socijaldemokratske 
partije Hrvatske. Oni imaju većinu 
u 10 od 11 mjesnih odbora dok su 
u samo jednom mjesnom odboru u 
većini kandidati s liste Hrvatske de- 
mokratske zajednice. Naime, koalici- 
jska lista HNS — HSU — SDP osvojila 
je ukupno 54 odborničkih mjesta, 
kandidati s liste HDZ-a 19 dok su po 


dva mjesta u vijećima mjesnih odbora 
osvojile Nezavisne liste MO Očura i 
MO Purga. 

Vijeća mjesnih odbora _ čini 
sedam članova, a prema glasovima 
birača u Vijeću MO Lepoglava pet je 
članova koalicije HNS — HSU — SDP 
te dva s liste HDZ-a. Isti omjer snaga 
je i u mjesnim odborima Kamenica, 
Viletinec-Vulišinec, Donja Višnjica i 
Kameničko Podgorje. I u MO Purga 
koalicija HNS — HSU — SDP ima 
pet članova dok dva člana Vijeća ima 
Nezavisna lista MO Purga. Koalicija 
HNS — HSU — SDP ima pet članova 
iu MO Očura dok su dva člana s Ne- 
zavisne liste MO Očura. U vijećima 
mjesnih odbora Žarovnica i Ves 
koalicija_HNS — HSU — SDP ima 
po šest članova, a HDZ po jednog. 
Vijeće MO Zlogonje čine četiri člana 
koalicije HNS — HSU — SDP i tri 
iz HDZ-a. Kandidati s liste HDZ- 
a većinu imaju samo u MO Gornja 
Višnjica u kojem su četiri HDZ-ova 
člana i tri s koalicijske liste HNS — 
HSU — SDP 

Na ovim su izborima glasala 
1473 od ukupno 6778 birača, odnos- 
no njih 24 posto. Potvrđeno je da 
na području grada Lepoglave birači, 
barem oni koji su izašli na izbore, i 
dalje najviše vjeruju koaliciji HNS 
— HSU — SDP koja većinu ima i u 
alni lepoglavski gradonačelnik Mari- 
jan Škvarić. 

(dh) 


DAN DRŽAVNOSTI 20 godina samostalnosti 
Zahvala poginulim 
braniteljima 


Kod spomen-obilježja u Lepoglavi, Kamenici i Višnjici 
položeni su vijenci i upaljene svijeće za branitelje 
poginule u Domovinskom ratu. 

Odavanje počasti braniteljima kod centralnog križa u Lepoglavi 


Uz zvuke mirozova i molit- 
vu, izaslanstvo Grada Lepoglave, 
predvođeno gradonačelnikom Mari- 
janom Škvarićem, te članovi obitelji 
poginulih branitelja i braniteljskih 
udruga odali su povodom Dana 
počast 
područja grada Lepoglave poginu- 
lima u Domovinskom ratu. Kod cen- 
tralnog križa na groblju u Lepoglavi 


državnosti braniteljima s 


položeni su vijenci i upaljene svijeće u 
spomen na osmoricu poginulih bran- 
itelja— Marijana Matišića, Dragutina 
Godinića, Vinka Andrijanića, Josipa 


Šrefaneca, Marka Ledinščaka, Slavka 
Kosa, Dragutina Naglaša i Vladu 
Škaleca. Kod spomen-obilježja u Ka- 
menici položeni su vijenci i upaljene 
svijeće u spomen na Tomu Jambora, 
Josipa Kapustića i Stjepana Vusića, 
a kod spomen-obilježja u Višnjici u 
spomen na Stjepana Križanca. 

Tom je prilikom naglašeno kako 
se svi s ponosom prisjećamo naših 
branitelja čija je žrtva utkana u 
temelje neovisne Hrvatske i nikad ne 
smije biti zaboravljena. 


(dh) 


ODANA POČAST poginulima u 2. svjetskom ratu 


Vijenci su položeni kod spomen-obilježja iz NOB-a u 
Lepoglavi, Kamenici i Višnjici. 


Polaganjem vijenaca i paljenjem 
svijeća na Spomen-groblju, kostur- 
nici i kod spomen- obilježja podno 
nekadašnjeg zida kaznionice, u Lepo- 
glavi je obilježen Dan antifašističke 
borbe te je odana počast palim bor- 
cima NOB-a i ubijenima u lepoglavs- 
koj kaznionici za vrijeme 2. svjetskog 
rata. Uime Grada Lepoglave vijence 
je uz nazočnost članova Gradskog 
vijeća, Marije Ribič i Zlatka He- 
heta, položio gradonačelnik Mari- 
jan Škvarić dok je ispred SABA-a 
Lepoglava to učinio Gojko Matić. 
Gradonačelnik Škvarić tom je pri- 


likom naglasio kako je antifašizam 
nastao iz želje da se osigura temeljno 
ljudsko pravo, pravo na slobodu, te 
da je kao takav utkan u Ustav Repub- 
like Hrvatske. Podno zida nekadašnje 
kaznionice, na mjestu na kojem su 
ubijeni brojni logoraši, Gojko Matić 
dodao je kako zločin nema narodnost 
te da svaki zločin treba individualizi- 
rati. 

Osim u Lepoglavi, vijenci su na 
lepoglavskom gradskom području 
položeni i kod spomen-obilježja iz 
NOB-a u Kamenici i Višnjici. 


(dh) 


Polaganje vijenaca na Spomen-groblju u Lepoglavi 

Više od 300.000 
kuna za poticanje 
poljoprivredne 
proizvodnje i 
ruralnog razvoja 


Gradskim se subvencijama želi 
povećati konkurentnost domaćih 
proizvođača na tržištu 


Programom poticanja poljo- 
privredne proizvodnje i ruralnog 
razvoja na području Lepoglave za 
2011. godinu obuhvaćeno je sedam 
poljoprivrednih aktivnosti za što je 
iz gradskog proračuna izdvojeno 
više od tristo tisuća kuna. Zahtjeve 
za korištenje gradskih poticaja 
poljoprivrednici mogu predati do 
31. listopada ove godine. 

Cilj gradskih subvencija je 
potaknuti proizvođače na poljo- 
privrednu i stočarsku proizvodnju 
za tržište, ali i pomoći im da budu 
konkurentni na tržištu. Najveći 
iznos od sto tisuća kuna namijenjen 
je razvoju stočarske i peradarske 
proizvodnje subvencioniranjem pro- 
danog mlijeka, umjetne oplodnje, 
količine prodanih purana i slično. 

Program subvencioniranja 
umjetnog osjemenjivanja krava i 
krmača u Lepoglavi provodi se od 
2003. godine, no od 2007. godine 
gradska vlast u potpunosti snosi 
troškove osjemenjivanja. Gradske 
subvencije nisu zaobišle ni pera- 
darsku proizvodnju. 

Za trajne je nasade u poljo- 
privredi iz gradskog proračuna 
izdvojeno dvadeset tisuća kuna, 
odnosno najviše pet tisuća kuna 
po korisniku. Gradska vlast ulaže 
i u edukaciju poljoprivrednika, 
kapitalne investicije grad subven- 
cionira s 50 posto, uz to pomaže 
u osiguravanju usjeva i stoke, 
okrupnjavanju zemljišta i slično. 

Za kapitalna ulaganja nami- 
jenio je još 50.000 kuna. Riječ je 
o poticajima za gradnju plastenika 
i staklenika, nabavu strojeva i 
opreme za punjenje i pakiranje 
mlijeka, gradnju hladnjača i sl. Za 
takve programe OPG-i će poticaje 
moći ostvariti na temelju posebnog 
natječaja. (kd) 


foto: arhiva grad Lepoglava 


Zahvaljujući dobrom planiranju i gospodarenju realiziraju se svi zacrtani gradski programi. Grad se pritom ne zadužuje. 


lako je u odnosu na prošlu go- 
dinu priljev sredstava u gradski 
Proračun manji, u okviru je plani- 
ranog. Zahvaljujući dobrom plani- 
ranju i realno postavljenim ciljevima, 
manji priljev sredstava ne sprječava 
grad Lepoglavu da redovito i na 
vrijeme izvršava sve svoje financijske 
obveze. Pored toga, većina planiranih 
gradskih programa bit će realizirana. 
Upitni su samo oni koji ovise o sred- 
stvima koja bi se u Proračun trebala 
sliti u obliku kapitalnih potpora s 
državne razine. Ne budu li ta sredstva 
«pronašla put» do gradske blagajne, 
kao što je to bio slučaj s uređenjem 
školske zgrade Osnovne škole Ante 
Starčevića u Lepoglavi za koju se 
potpora s državne razine čekala go- 
tovo četiri godine, programi koje se 
planiraju realizirati uz njihovu pomoć 
neće biti pokrenuti ove godine, već će 
biti privremeno odgođeni za neka 
bolja vremena. Za njihovu provedbu 
grad Lepoglava u ovom se trenutku 
ne planira zaduživati i time, u ovo 
nesigurno recesijsko vrijeme, stvarati 
obveze koje bi u budućnosti mogle 
imati negativne posljedice, odnosno 
opterećivati buduće 
kočiti daljnji razvoj. 

Razlozi nešto manjeg priljeva 


proračune i 


sredstava u Proračun izostanak su 
pogodnosti koje je donosio status 
brdsko-planinskog područja, izostan- 
ka kapitalnih potpora s državne 


razine te povećanje broja nezapo- 


slenih na gradskom području. No, 
zahvaljujući dobrom gospodarenju 


to neće utjecati na kontinuirani raz- 
voj grada, ističe njegov prvi čovjek, 
gradonačelnik Marijan Škvarić, te 
podsjeća kako se pritom građani 
dodatno ne opterećuju povećanjem 
komunalne naknade. Naime, usprkos 
svemu, visina komunalne naknade na 
istoj je razini kao i prije osam godina 
pa su se sredstva potrebna za razvoj 
osiguravala kvalitetnim programima i 
projektima za koje je Grad potporu, 
zahvaljujući upravo kvaliteti projeka- 
ta, dobivao iz resornih ministarstva i 
EU fondova. 1 dalje se ulaže u sva 
područja gradskog razvoja,  pose- 
bice u društveni. Upravo su razvoj 
društvenog segmenta i socijalna os- 
jetljivost na visokom mjestu grad- 
ske liste prioriteta. Grad značajno 
podupire rad brojnih udruga, ulaže u 
povećanje školskog standarda i u real- 
izaciju obrazovnih programa. Tako će 
i dalje sudjelovati u projektu subven- 
cioniranja prijevoza srednjoškolaca. 
Iako je u odnosu na proteklu godinu 
Proračun smanjen u programskom 
dijelu, to nije rezultiralo izostankom 
poticaja i potpora gospodarstvu, 
Tako je 
Grad, s ciljem razvoja poljoprivredne 
proizvodnje, osigurao potpore u 
poljoprivredi koje se dodjeljuju na 
temelju priloženih programa. U su- 
radnji s Vabom i Zabom pokrenuta 
je kreditna linija Poduzetnik 1 u ok- 


poljoprivredi i turizmu. 


Ulaganje u Poduzetničku zonu snažan je zamah razvoju lepoglavskog 


gospodarstva 


Najveći komunalni projekt u gradskoj 


povijesti 

Jedan od prioritetnih pro- 
jekata grada Lepoglave u na- 
rednim godinama je najveći 
komunalni projekt u gradskoj 
povijesti - 90 milijuna kuna vri- 
jedan sustav odvodnje. Stručni 
suradnici = Projektno-razvojnog 
ureda i Gradske uprave pri- 
premaju svu dokumentaciju za 
naredni natječaj programa EU 
fondova na koji će se prijaviti i 
ovaj projekt. S obzirom na to da 
su financijska sredstva iz grad- 
skog proračuna premala za real- 
izaciju projekta sustava odvodnje 
za približno 4.100 korisnika, up- 
ravo su europski fondovi prilika 


viru koje Grad sufinancira kamatu na 
poduzetničke kredite. Gospodarst- 
venicima se nudi i niz pogodnosti za 
ulaganje u Poduzetničku zonu u čiji 
se razvoj kontinuirano ulaže. Unatoč 
recesijskim vremenima, značajan je 
obuhvat komunalnih radova iz grad- 
skog programa. Dio samostalno, a 
dio u suradnji s partnerima, prije svih 
sa Županijskom upravom za ceste, 
Hrvatskim cestama i Hrvatskom elek- 


za financiranje dobrih ideja. 
Sustavom odvodnje 
obuhvaćeno je veliko područje 
četiri mjesna odbora  Lepo- 
glave, a kanalizacijska mreža 
u ukupnoj dužini 60 km ići će 
od Čreta preko Vesi i Gečkovca 
do Budima i dalje u područje 
Poduzetničke gradsko 
središte Lepoglave te Očuru, 
Purgu i Vulišinec. Projekt je 
također kandidiran Hrvatskim 
vodama i Ministarstvu region- 
alnog razvoja, šumarstva i vod- 
nog gospodarstva čiji se rezultati 
očekuju u skorašnje vrijeme. 


(hk) 


zone, 


troprivredom, realizirano je, odnosno 
planira se realizacija niza projekata: 
uređeno je oko 2,5 kilometara neraz- 
vrstanih cesta, gradi se lijevi skretač u 
Ulicu Alojzija Stepinca, kraju se priv- 
odi gradnja igrališta u Lepoglavskoj 
Vesi i nogostupa u Žarovnici, kreće 
rekonstrukcija dijela niskonaponske 
mreže i obnova školske zgrade u Lep- 
oglavi. Kontinuirano traju i radovi 
tekućeg održavanja.(dh) 


Tečaj je pokrenuo Grad 
Lepoglava 


TEČNJ INFORMATIKE 


Informatičko 
opismenjavanje 
građana 


Stjecanje znanja u radu 
s računalom pomoći će 
nezaposlenima u traženju posla 


Grad Lepoglava 
edukacijom za rad na računalu koja 


nastavlja sa 


je otvorena za sve građane. Grupa 
od 12-ero ljudi uči po standardnom 
programu koji sadrži šest cjelina: 
osnove računala, operacijski sustavi, 
Microsoft Word, Microsoft Excel, 
internet i e-mail. 

Edukaciju vodi Damjan Županić 
u prostoru Gradske čitaonice i to 
svakim danom od 19 do 21 sat. Za 
potrebe edukacije koristi se oprema 
nabavljena_od projekta Europske 
unije po čemu se može vidjeti da je 
ona smisleno nabavljena i postavljena 
u takve svrhe. 

- U uvodnom satu objasnio sam 
što je računalo, njegove osnovne 
dijelove, stvari na koje treba pripaziti 
prilikom kupnje i ostale tehničke 
stvari koje su važne za početnike — 
rekao je voditelj Damjan Županić. 

Ideja ove edukacije jest da se 
građani informatički opismene što 
bi posebice nezaposlenima olakšalo 
pronalaženje radnog mjesta. Na 
kraju programa polaznici će primiti 
uvjerenje Grada o završenoj edukaciji. 

(mm) 


POTPORE Pomoć glazbenicima s gradskog područja 


Niz godina Grad Lepoglava 
pruža potporu učenicima koji žele 
razviti svoj glazbeni talent. Tako je 
i u ovoj godini u kojoj trenutno, 
zahvaljujući gradskom Programu 
potreba_u obrazovanju iznad 
školskog standarda, 25 učenika s 
lepoglavskog gradskog područja 
pohađa Osnovnu glazbenu školu. 
Za svakog od njih Grad mjesečno 
izdvaja 180 kuna što za pokrivanje 
troškova tromjesečnog obrazovnog 


ciklusa iznosi 13.500 kuna. S obzirom 
na sve manje financijske mogućnosti 
roditelja, na ovaj se način mladim tal- 
entiranim glazbenicima omogućava 
dodatno glazbeno obrazovanje. No, 
lepoglavski gradonačelnik Marijan 
Škvarić ističe kako je riječ samo o 
dijelu gradske potpore glazbenicima. 
- Lepoglava je grad bogate glazbene 
tradicije poznat po velikom broju 
vrsnih glazbenika. Obveza nam je 
tu tradiciju očuvati, ali i pomoći 


Grad Lepoglava mladim glazbenicima s gradskog 
područja sufinancira pohađanje Osnovne glazbene škole. 


mladima u njihovu obrazovanju tako 
da uz sufinanciranje Osnovne glaz- 
bene škole, sufinanciramo i odvijanje 
folklornih i glazbenih aktivnosti u 
osnovnim školama u Višnjici i Ka- 
menici, Limenu glazbu Lepoglava 
te rad glazbenih udruga s gradskog 
područja — objasnio je gradonačelnik 
Škvarić. 

Za navedene aktivnosti u grad- 
skom je Proračunu za ovu godinu 
osigurano 139 tisuća kuna. (dh) 


Gradska potpora glazbenicima nije izostala ni ove godine 


foto: arhiva TKIC 


foto: Dražen Hočuršćak 


ŠKOLA U LEPOGLAVI Napokon nočinje obnova školske zgrade 


Cenici na praznike, radnici u Skolu 


Ugovoreni su radovi vrijedni nešto više od 1,3 milijun kuna od čega će 80 posto sredstva osigurati Ministarstvo 
regionalnog razvoja, šumarstva i vodnog gospodarstva, a 20 posto Grad Lepoglava i Varaždinska županija. 


Žamor učenika u školskim klu- 
pama i viku na školskim hodnicima 
ovog ljeta u zgradi Osnovne škole 
Ante Starčevića u Lepoglavi neće 
zamijeniti praznični mir i tišina, već 
lupanje batova, buka raznih stro- 
jeva i vika radnika. Naime, nakon 
snažnog pritiska javnosti, gradskih 
vlasti i vodstva škole da Ministarstvo 
regionalnog razvoja, šumarstva i vod- 
nog gospodarstva konačno raspiše 
natječaj za odabir najpovoljnijeg 
rekonstrukcije i 
obnove školske zgrade u Lepoglavi, 
to se napokon i dogodilo. Natječaj 
je raspisan, proveden je postupak i 


izvođača radova 


za izvođača radova odabran je obrt 
“Građevinarstvo? iz Svetog Ivana 
Zeline s kojim su ministar Božidar 
Pankretić, uime Ministarstva region- 
alnog razvoja, šumarstva i vodnog 
gospodarstva, i gradonačelnik Mari- 
jan Škvarić, uime Grada Lepoglave, 
potpisali ugovor prema kojem radovi 
moraju početi do kraja lipnja. Ugov- 
oreni su radovi vrijedni nešto više od 
1,3 milijuna kuna od čega će 80 posto 
sredstava osigurati Ministarstvo, a 20 
posto Grad Lepoglava i Varaždinska 
županija. 

Podsjećamo, radovi su trebali 
početi još prije tri godine kada je 
Grad Lepoglava s Ministarstvom re- 
gionalnog razvoja, šumarstva i vod- 
nog gospodarstva potpisao ugovor 
o njihovu financiranju iz programa 


foto: arhiva TKIC 


Školska zgrada dobit će novi krov 


EIB II. Škola je pripremila sve doku- 
mente, Županija i Grad osigurali su 
sredstva, ali je Ministarstvo praktički 
šutjelo sve do nedavno kada je na- 
pokon raspisan natječaj i odabran 
izvođač radova. Reklo bi se u zadnji 
tren jer je postojeća građevinska doz- 
vola bila pred istekom. 

Školsku zgradu očekuju vrlo 
zahtjevni građevinski zahvati. Bit će 
postavljen novi krov i stolarija, a ure- 
dit će se i fasada. Kad se učenici vrate 
s ljetnih školskih praznika, dočekat će 
ih “ušminkana* škola. (dh) 


Brojna vidljiva oštećenja 


Za ovu godinu ugovorena rekonstrukcija 
niskonanponske mreže vrijedna 485.000 kuna 


Svake godine Grad Lepoglava ulaže velike napore da s HEP-om ugovori što veći broj zahvata na rekonstrukciji 
niskonaponske mreže na gradskom području. 


Novim betonskim stupovima zamijenit će se stari drveni kojima prijeti 
rušenje 


Ugovorom koji su potpisali 
Grad Lepoglava i Hrvatska elektro- 


privreda, Distribucijsko područje 
Elektra Varaždin, za ovu je godinu 
najavljen nastavak rekonstrukcije 


niskonaponske mreže na području 
grada 
rekonstrukcija vrijedna 485 tisuća 
kuna sa zahvatima koji će se raditi na 


Lepoglave. Ugovorena je 


niskonaponskoj mreži na području 
Višnjice, odnosno u naselju Zlogonje 
kod zaselka Bonđaki i na relaciji od 


raskrižja kod ugostiteljskog objekta 
«Lipa» prema zaselku Cari te u Lepo- 
glavi u Trakošćanskoj ulici, od mosta 
u blizini benzinske pumpe pa do za- 
selka Šoštarići. 

Uz napore uložene u postizanje 
dogovora o nastavku rekonstrukcije 
niskonaponske mreže na gradskom 
području, Grad Lepoglava će se u 
realizaciju gotovo pola milijuna kuna 
vrijednih radova uključiti sufinan- 
ciranjem te, na temelju potpisanog 


ugovora, iz gradskog proračuna izd- 
vojiti 123 tisuće kuna. 

Ugovor obvezuje izvođača rado- 
va, odnosno HEP da radove izvede ti- 
jekom ove godine. Također, u ovoj će 
godini HEP dodatno, u okviru vlas- 
titog programa, obaviti i rekonstruk- 
ciju niskonaponske mreže u zaselku 
Hudini, u pograničnom području 
Višnjice i u naselju Muričevec u Lep- 
oglavi te završiti rekonstrukciju mreže 
u Zlogonju, na području zaselka 
Budinščak. Nakon završetka rekon- 
strukcijskih radova, Grad će u skladu 


s planom širenja javne rasvjete na tim 


područjima krenuti s postavljanjem 
rasvjetnih tijela. 

Hrvatska elektroprivreda up- 
oznata je i s ostalim potrebama 
rekonstrukcije niskonaponske mreže 
na području grada Lepoglave, ističe 
gradonačelnik Marijan Škvarić te 
navodi kako svake godine Grad Lep- 
oglava ulaže velike napore da s HEP- 
om ugovori što veći broj zahvata na 
rekonstrukciji niskonaponske mreže 
na gradskom području. U skladu s 
tim, Grad svake godine dostavlja plan 
potreba za rekonstrukcijama s jasno 
istaknutim prioritetima. (dh) 


Rekonstrukcija će biti dovršena do kraja godine 


ENERGETIKA 


Korištenje 
obnovljivih izvora 
energije preduvjet 
razvoja 


Grad Lepoglava i Fond za 
zaštitu okoliša i energetsku 
učinkovitost financirat će 
realizaciju projekata ,, Solarni 
krovovi na javnim objektima “ 
i,,Dizalice topline u privatnim 
objektima 


Projekte pod nazivom 
Energetske učinkovitosti u gradu 
Lepoglavi korištenjem obnovljivih 
izvora energije“ koje je Grad 
prijavio Fondu za zaštitu okoliša i 
energetsku učinkovitost, komisija je 
krajem travnja prihvatila i za projek- 
te su odobrena financijska sredstva 
u iznosu od 237.600 kuna. Ciljevi 
projekata su povećanje energetske 
učinkovitosti koja će zadovoljiti 
sigurnost opskrbe, konkurentnost 
tržišta i čuvanje okoliša. Takva 
opskrba energijom preduvjet je 
gospodarskog i socijalnog napretka 
grada — objasnio je stručni suradnik 
za gospodarstvo, Damjan Županić. 
Opredjeljujući se za aktivnu ulogu 
u regionalnom energetskom 
sektoru, provest će se sufinan- 
ciranje projekata u omjeru 40:60 za 
projekte ,Solarni krovovi na javnim 
objektima“ i ,Dizalice topline u 
privatnim objektima“. S obzirom na 
to da postoji mogućnost nadograd- 
nje sustava sunčane elektrane koji 
bi u potpunosti zadovoljio potrebe 
Osnovne škole Ante Starčevića 
i dvorane u vlasništvu škole, 
projektom koji se odnosi na solarne 
krovove i izgradnjom fotonapon- 
skih panela potaknula bi se veća 
iskoristivost obnovljivih izvora 
energije te upoznavanje djece s fo- 
tonaponom od ranije životne dobi. 
U sklopu projekta provele bi se 
dodatne edukacije djece i upoznalo 
bi ih se sa svim prednostima koje 
ta vrsta energije ima. Budući da 
su kućanstva najveći potrošač 
energije u Hrvatskoj, što iznosi oko 
30 posto od ukupne neposredne 
potrošnje i najveći su korisnik top- 
linske energije, korištenje dizalica 
topline u privatnim stambenim 
objektima, tj. u privatnim kućama 
jedna je od dugoročnih opcija za 
povećanje energetske učinkovitosti 
u Varaždinskoj županiji. Cilj tog 
projekta jest ugradnja sustava 
dizalica topline za proizvodnju 
toplinske energije u tri kućanstva 
na području Lepoglave u 2011. 
godini. Prema Strategiji energetsk- 
og razvoja kojom se dugoročno 
sagledava potreba i usmjerava 
način razvitka energetskog sektora, 
Grad Lepoglava opredjeljuje se za 
elastični energetski sustav s razno- 
likim izvorima i pravcima dobave 
energije i poboljšanja energetske 
učinkovitosti. (mm) 

Od ukupno 140 kilometara cesta na području grada Lepoglave asfaltirano je njih 130. 


Asfaltiranjem posljednjih metara 
odvojka ceste Mežnarići — Benceki 


u Mjesnom odboru Žarovnica na % 
području grada Lepoglave, kraju se ; 
privodi gradski Program modern- 


izacije i asfaltiranje nerazvrstanih ces- 
ta za 2010. godinu vrijedan 356.694 
kune. Preostalo je urediti bankine i u 
cijelosti okončati poslove koji su zbog 
prošlogodišnjih loših vremenskih uv- 
jeta realizaciju navedenog Programa 
pomaknuli na ovu godinu. 
Programom koje je donijelo 
Gradsko vijeće, na temelju prijed- 
loga mjesnih odbora, 
su oko 2.5 kilometra putova na 
područjima mjesnih odbora Lepo- 
glavska Ves, Žarovnica, Kameničko 
Podgorje, Donja Višnjica i Zlogonje 
dok je makadamski uređena dionica 
puta Sestranec - Kostanjevec - Plat na 
području MO Lepoglava. Asfaltirana 
je dionica Kranjčeci - Mahunovo, 


asfaltirana 


Prometnice se uređuju prema prijedlogu mjesnih odbora 


odvojak Godiniči u naselju Borje, 
odvojak prema Mežnaričima, put 
Fočki, dionica prema Jakopičekima, 
dok je dionica Crkveni brijeg preas- 
faltirana. Asfaltiranje prometnica su- 
financiraju građani ovisno o mjestu 


stanovanja u omjeru 85% Grad, 
a 15% građani što je u odnosu na 
mnoge susjedne jedinice lokalne sa- 
mouprave, posebno ističu u Gradu 
Lepoglavi, jedan od najmanjih udjela 
kojim građani sufinanciraju asfalti- 


ranje svojih prometnica. 

Od ukupno 140 kilometara cesta 
na području grada Lepoglave asfalti- 
rano je njih 130. Preostalih 10 kilom- 
etara bit će asfaltirano u razdoblju 
od nekoliko godina. Time će, ističe 
gradonačelnik Marijan Škvarić, sva 
domaćinstva na gradskom području 
imati kvalitetan prilazni put, a is- 


koristivima će, prije svega, postati 
brojni turistički potencijali grada 


Lepoglave. (dh) 


Sigurniji prilaz Ulici Mojzija Steninca u Lenoglavi 


Izgradnjom lijevog skretača uvelike će biti smanjena opasnost od prometnih nezgoda i omogućit će se brži i 


sigurniji protok vozila 


Građevinska operativa tvrtke Ni- 
skogradnja Huđek intenzivno obav- 
lja poslove gradnje lijevog skretača s 
državne ceste D35 u Ulicu Alojzija 
Stepinca u Lepoglavi. Kako u isto 
vrijeme na državnoj cesti D35 Vid- 
ovec — Ivanec - Lepoglava traju ra- 
dovi iz programa Betterment, stječe 
se pogrešan dojam kako je gradnja 
lijevog skretača u Ulicu Alojzija St- 
epinca dio tog programa, no radi se o 
dvama odvojenim projektima. Grad- 
nja skretača dio je gradskog Programa 
gradnje objekata i uređaja komunalne 
infrastrukture koji Grad, na temelju 
provedenog javnog natječaja, realizira 
u suradnji s Hrvatskim cestama dok 
je program Betterment zaseban pro- 
gram Hrvatskih cesta. 

Vrijednost radova gradnje lijevog 


skretača koje financira Grad Lepogla- 
va je 335.694,00 kune, a obuhvaćaju 
uređenje odvodnje, zemljane radove 
i pripremu do asfaltiranja dok će 
stavljanje asfaltnog tepiha financirati 
Hrvatske ceste. 

- S obzirom na veliku frekvent- 
nost prometa na tom raskrižju koje 
je uzrokovalo višegodišnji problem 
sigurnosti cestovnog prometa na 
zaobilaznici, ovim radovima uvelike 
ćemo smanjiti moguće prometne 
nezgode i omogućiti brži i sigurniji 
protok vozila. 

Također, završetkom nogostupa 
cjelokupno sigurnosno stanje na 
potezu od raskrižja do željezničkog 
kolodvora bit će na zadovoljavajućoj 
razini - naglasio je gradonačelnik 


Marijan Škvarić.(dh) 


foto: arhiva grad Lepoglava 


Gradnja lijevog skretača dio je Programa gradnje objekata i uređaja 
komunalne infrastrukture 


IGRALIŠTA Grad nastavlja s gradnjom snortskih objekata na gradskom potiručju 


Stanovnici Lenoglavske Vesi dobivaju centar za 
Sportska, kulturna i društvena druženja 


Radovi teku prema planu pa će uskoro i ovo gradsko naselje s oko 1000 žitelja imati adekvatan prostor za 
bavljenje sportsko-rekreativnim aktivnostima. 


Be 
Igralište u Lepoglavskoj Vesi još je jedno koje gradi Grad Lepoglava 


U Lepoglavskoj Vesi radnici 
poduzeća Krešimir Projekt kraju 
privode radove na uređenju malono- 
gometnog igrališta. Riječ je o drugoj 
fazi radova kojom će se okončati 
prošle godine započet projekt gradnje 
igrališta, a igralište će biti predano 
žiteljima tog dijela grada Lepoglave 
na korištenje. Ovih je dana završena 
izgradnja potpornog zida i kompletne 
odvodnje nakon koje se nastavlja pri- 
prema podloge te završni asfaltni sloj. 

Gradnju igrališta u potpunosti 
financira Grad Lepoglava, u ok- 
viru gradskog Programa izgradnje 
sportskih objekata. Radovi teku pre- 


ma planu pa će uskoro i ovo gradsko 
naselje s oko 1000 žitelja imati adek- 
vatan prostor za bavljenje sportsko- 
rekreativnim aktivnostima. 
Ukupnom 
ugovorena vrijednost trenutnih ra- 
dova je gotovo 240 tisuća kuna. Uz 
to, 50 tisuća kuna utrošeno je prošle 


javnom nabavom 


godine za otkup zemljišta i radove 
prve faze realizacije projekta. 

Uz igralište, za budućnost se 
planira i gradnja namjenskog objekta 
koji će služiti zarad Mjesnog od- 
bora te okupljanje i druženje mladih 
i djece s područja Lepoglavske Vesi. 

(dh) 


Nema više 
“rondanja"? 


Dobra suradnja Grada Lepo- 
glave i Županijske uprave za ceste 
rezultirala je uvrštenjem potrebe 
za sanacijom županijske ceste 
od raskrižja kod «Lipe» prema 
Zlogonju, na području Višnjice, 

u ŽUC-ov program sanacija 
županijskih cesta. Dionica na kojoj 
je vožnja bila usporediva s vožnjom 
lošim makadamskim putom, 
preasfaltirana je u svibnju ove 
godine u duljini od oko 800 metara 
i to u trošku Županijske uprave za 
ceste. Radove je izvela tvrtka PZC 
Varaždin. (dh) 


BEDNJICA 
Uređen most 


Mještani Bednjice više neće do 
svojih domova morati dolaziti prelazeći 
dotrajali most. Naime, krajem svibnja 
izvršena je rekonstrukcija mosta preko 
potoka Bednjica koju je u potpunosti, 
s 15 tisuća i 510 kuna, financirao Grad 
Lepoglava. Postavljene su nove cijevi 
i betoniran je gornji dio mosta koji je 
potom presvučen slojem asfalta. Ra- 
dovi su izvedeni u okviru gradskog Pro- 
grama tehničkog održavanja, a izvela ih 
je tvrtka Lomi. (dh) 


Radove je izvela tvrtka Lomi d.o.o. 


Lepegi 


Ne bude li u pedijatrijsku ambulantu upisano 129 djece, ambulanta će biti ukinuta. 


Dr. Izabela Kranjčec 


Nakon što je Upravno vijeće 
županijskog Doma zdravlja Varaždin 
donijelo odluku o početku rada pedi- 
jatrijske ambulante u Lepoglavi i u 
njoj 1. svibnja zaposlio dr. Izabelu 
Kranjčec, već na samom početku 
rada, zbog nedovoljnog broja upisane 
djece, ambulanti prijeti zatvaranje. 

- Zbog činjenice da na području 
Varaždinske 8 od 
potrebnih 13 pedijatara, pri čemu u 
zapadnom dijelu Županije radi jedna 
pedijatrijska ambulanta i to u Ivan- 
cu, donijeli smo odluku o otvaranju 
pedijatrijske ambulante u Lepoglavi. 
No, prvi ulazak u sustav HZZO-a , 
pogotovo za mladu liječnicu, donosi 
probleme pri skupljanju dovoljnog 
broja pacijenata za rad ambulan- 


županije radi 


te, a za pedijatrijsku ambulantu u 
Lepoglavi to je broj od 129 djece u 


foto: arhiva TKIC 


dobi do sedam godina koji još nije 
dostignut, odnosno za sada je upi- 
sano manje od 40 djece. Problem je 
što se liječnici obiteljske medicine 
ne žele odreći malih pacijenata jer 
za njih dobivaju glavarinu. Ukine li 
se pedijatriska ambulanta, teško je da 
će Lepoglava dobiti drugu priliku. 
— izjavio je ravnatelj županijskoga 
Doma zdravlja Ivan Crnković na 
sastanku na kojem se 7. lipnja u 
Lepoglavi pokušalo pronaći rješenje 
nastale situacije. Održavanje sastanka 
pokrenuo je Grad Lepoglava, a na 
njemu su uz gradonačelnika Marijana 
Škvarića i njegova zamjenika Alo- 
jza Gredelja te dr. Izabelu Kranjčec 
bili predstavnici županijskog Doma 
zdravlja te liječnice obiteljske medi- 


cine s ambulantama u Lepoglavi, 
dr. Marija Kolačko, dr. Gordana 
Županić i dr. Ljubica Knez. One su 
tom prilikom iznijele zajednički stav 
da će roditelje svojih malih pacijen- 
ata obavijestiti o mogućnosti upisa 
djece u pedijatrijsku ambulantu, ali 
da neće inzistirati da to učine niti 
će bilo kojem roditelju koji to učini 
stvarati probleme. Dodavši da je to u 
konačnici stvar roditelja, mladu ko- 
legicu pozvale su da se više angažira u 
pronalaženju pacijenata. 

I stav Grada Lepoglave o tom 
je pitanju vrlo jasan. — Pedijatrijska 
ambulanta potrebna je Lepoglavi jer 
je želja Grada imati visok standard 
zdravstvene zaštite, posebice kad su 
djeca u pitanju. Poduzet ćemo sve 


Sastanak je održan na inicijativu Grada Lepoglave 


Ravnatelj Ivan Crnković 


da obavijestimo roditelje o otvore- 
noj pedijatrijskoj ambulanti i poz- 
vati ih da, po svojem nahođenju, u 
nju upišu svoju djecu - istaknuo je 
gradonačelnik Marijan Škvarić. 
Ravnatelj 
zdravlja Ivan Crnković rješenje nasta- 
log problema vidi i u tome da HZZO, 
za što ima osnove, djecu u dobi do 


županijskog Doma 


četiri godine automatizmom prebaci 
u pedijatrijsku ambulantu, točnije da 
obavijesti liječnike obiteljske medi- 
cine da će tu djecu preuzeti pedijatar, 
odnosno da im ih HZZO više neće 
financirati. 

Prema podacima koje je iznio 
ravnatelj Crnković, na lepoglavskom 
se području nalazi 513 djece koja 
mogu biti upisana u pedijatrijsku 
ambulantu te je pozvao roditelje da 
to učine. 

Na potezu su roditelji. O njiho- 
voj odluci o upisu djece ovisi hoće li 
Lepoglava imati pedijatrijsku ambu- 


lantu.(dh) 


VJEŽBA G k l žb hit i t i j ti ičk j k iji 


Varaždinska županija među vodećima je u Hrvatskoj kad je riječ o sustavu zaštite i spašavanja. Potvrdile su to i 
operativne snage koje djeluju u okviru županijskog Plana zaštite i spašavanja pokazavši visok stupanj spremnosti 


na vježbi u Lepoglavi. 


U blizini napuštenog kamenolo- 
ma, u šumskom području Vudelje 
u Lepoglavi, nepoznati se muškarac 
teško ozlijedio prilikom zabranjenog 
odlaganja opasnog kemijskog otpada. 
Nakon dojave, na mjesto nesreće 
stigle su Gorska služba spašavanja, 
vatrogasna postrojba DVD-a Lepo- 
glava i hitna medicinska pomoć. Prvi 
su stigli pripadnici Gorske službe 
spašavanja i nakon pružene prve 
medicinske pomoći, mobilizirali su 
unesrećenog te ga pomoću nosila i 
konopa privezanih za okolna stabla 
izvukli iz nepristupačnog dijela šume 
na lokalni šumski put gdje je već 
spremna čekala ekipa hitne medi- 
cinske pomoći. Potom je na mjesto 
nesreće, ujedno i na mjesto ekološkog 
akcidenta, stigla vatrogasna postrojba 
DVD-a Lepoglava te izvukla bačene 
bačve s kemijskim otpadom i sanirala 
terena. 


Lepoglavski vatrogasci sanirali 
su teren 


foto: Dražen Hočuršćak 

Iz nepristupačnih terena unesrećene spašavaju pripadnici GSS-a 


Na sreću, nije riječ o stvarnom 
događaju, već o pretpostavci po kojoj 
je 3. lipnja odrađena vježba opera- 
tivnih snaga uključenih u županijski 
sustav zaštite i spašavanja. Vježba 
je odrađena na zadovoljstvo svih 
nazočnih, a zahvaljujući pristupu svih 
koji su u njoj sudjelovali, izgledalo je 
kao da se radi o stvarnom događaju. 
Tijek vježbe pratili su članovi Stožera 
spašavanja Varaždinske 
županije okupivši se prethodno u 
Lepoglavi na sastanku na kojem je 


zaštite i 


analizirano stanja sustava zaštite na 
području Varaždinske županije te je 
prihvaćen predloženi županijski Plan 
zaštite i spašavanja. 

- Varaždinska je županija među 
vodećima u Hrvatskoj kad je riječ 
o sustavu zaštite i spašavanja.  Na- 
kon prvog sastanka = županijskog 
Stožera zaštite i spašavanja održanog 
u veljači 2010. godine, donesen je 
Plan zaštite i spašavanja te Procjena 
ugroženosti. Redovito se održavaju 
sastanci Stožera na kojima se anal- 


izira postojeće stanje te se po potrebi 
radi revizija Plana kako bi on bio 
što učinkovitiji. U određenim inter- 
valima na vježbama poput ove, ali 
svaki put s drugim pretpostavkama, 
provjeravamo spremnost operativnih 
snaga uključenih u provedbu Plana 
zaštite i spašavanja, a nedavno smo, 
među rijetkima u Hrvatskoj, započeli 
i s popunom specijalističkih postro- 
jbi civilne zaštite — komentirao je 
trenutno stanje na području zaštite 
i spašavanja u Varaždinskoj županiji 
dožupan Milan Pavleković, ujedno i 
načelnik županijskog Stožera zaštite i 
spašavanja. (dh) 


Izvlačenje unesrećenog 


TEČAJ ZA TRUDNICE 
Priprema za poroti 
kroz vježbe i 
predavanja 


Spremne 
za porod i 
prve dane s 
bebom 


Priprema je potrebna 
kako bi se trudnica 
tijekom trudnoće bolje 
osjećala te da bi se 
fizički pripremila za 
porod 


Ambulanta Lepoglava 
njeguje koncept cjelovitog 
zdravlja žene, a posebnu pažnju 
posvećuje trudnicama, odnosno 
pripremama za porod kroz 
vježbe i predavanja pa su tako 
patronažne sestre Bernarda 
Godinić i Andreja Kolačko 14. 
travnja u Domu kulture održale 
jednu takvu edukaciju. Mlade 
buduće mame, trenutno 11 
njih, saznale su kako je priprema 
za porod izrazito potrebna s 
obzirom na to da u mišićno- 
koštanom sustavu trudnice 
dolazi do niza promjena. 

Trbuh trudnice uzrokuje 
promjene u donjem dijelu leđa, 
smanjuje se mišićna snaga, 
izdržljivost, javljaju se promjene 
u cirkulaciji, a kod nekih se žena 
javljaju glavobolje i inkontinen- 
cija. Sva ta priprema potrebna 
je i kako bi se trudnica tijekom 
trudnoće bolje osjećala te da bi 
se fizički pripremila za porod 
koji zahtijeva dobru kondiciju i 
pripremljenost mišića u smislu 
da neke treba ojačati, a neke 
relaksirati. 

Osim praktičnih prim- 
jera i savjeta, buduće mame u 
sklopu predavanja naučile su 
ponešto i o trudnoći, porođaju, 
poslijeporođajnom razdoblju, 
njezi djeteta, dojenju, eventu- 
alnim promjenama motoričkog 
razvoja djeteta, njezi zdravlja 
majke i djeteta i pravilnoj preh- 
rani djeteta. (hk) 


Sastanak županijskog Stožera i 
prateća vježba s razlogom su održani 
na području grada Lepoglave jer 
je riječ o jedinici lokalne samou- 
prave koja je među prvima donijela 
Procjenu ugroženosti i Plan zaštite 
i spašavanja te je izrazito aktivna na 
tom području, objasnio je dožupan 
Pavleković. O 
svjedoči i podatak o izgrađenih 
i uređenih gotovo 10 kilometara 
šumskih prometnica na području 
grada Lepoglave u posljednjih neko- 


tome, primjerice, 


liko godina, zahvaljujući kojima su 
i nepristupačna područja, u kojima 
često dolazi do potrebe za interven- 
cijama poput prikazane na vježbi, 
postala lako dostupna. 


Zajednički 


obnovili križ 
na Ravnoj 
gori 


Suradnja dviju 
susjednih jedinica 
lokalne samouprave 
temelji se na 

mnogim zajedničkim 
projektima kao što su i 
organizacija druženja i 
obnova križa na 
Ravnoj gori. 


Grad Lepoglava i Općina 
Bednja još su jednom potvrdile 
dobru suradnju. Kao i na prim- 
jeru Projektno-razvojnog ureda, 
organizacije Svjetskog prvenstva 
u preciznom slijetanju paraje- 
drilicom i drugih aktivnosti, su- 
radnja je potvrđena i organizaci- 
jom događanja na Ravnoj gori. 
Budući da se Ravna gora nalazi 
na prostoru ovih dviju jedinica 
lokalne samouprave, suradnja 
povezana s njom sve je češća. 
Tako je na Uskrsni ponedjeljak 
kod kapelice Svetih triju kraljeva 
na Ravnoj gori održano misno 
slavlje koje je pred mnoštvom 
vjernika predvodio varaždinski 
biskup msgr. Josip Mrzljak. Za 
sve koji su se tog dana našli na 
Ravnoj gori, Grad Lepoglava 
i Općina Bednja pripremili 
su grah. Gradonačelnik Mari- 
jan Škvarić i dožupan Mi- 
lan Pavleković zajedno su s 
načelnikom Bednje Mirkom 
Bistrovićem besplatno podijelili 
grah svima prisutnima, a među 
njima svoju je porciju dobio i 
msgr. Josip Mrzljak. Slavlje je 
nakon toga nastavljeno u plani- 
narskim domovima uz druženje. 
Uz to, na Velikim pećinama na 
Ravnoj gori, na mjestu gdje 
je stajao stari križ, postavljen 
je novi koji su na inicijativu 
mještana toga kraja zajedno ob- 
novili upravo Grad Lepoglava i 
Općina Bednja. Križ visok 4,5 
metara postavila je tvrtka Lomi, 
korpus križa obnovio je Dušan 
Blagović, a završne radove na 
korpusu sponzorski su obavili 
tvrtka TMT iz Lepoglave te ma- 
jstori Zlatko Genc i Ivan Šprem. 
Uređen je i pristupni put od za- 
selka Šveca do Velikih pećina koji 
je dosad bio neprohodan. (dh) 


CVIJET ZA LJEPŠI GRAD 


Najljepše okućnice, vrtovi, 
dvorišta i balkoni bit će 
nagrađeni. 


Već šest godina za redom Grad 
Lepoglava i Turističko društvo grada 
Lepoglave organiziraju akciju podjele 
cvjetnih sadnica i ukrasnog raslinja 
s ciljem dodatnog oplemenjivanja 
okoliša na našem području. U srijedu 


foto: arhiva TKIC 


Sadnice su preuzeli predsjednici mjesnih odbora 


11. svibnja ispred zgrade Gradske 
uprave predstavnici mjesnih odbora 
preuzeli su sadnice koje će zasaditi na 
određenom mjestu u svom mjesnom 
odboru. 

Akcija podjele cvjetnih sadnica 
ujedno je priprema za projekt pod 


nazivom ,Cvijet za ljepši grad“ pa 
ovom prilikom Grad Lepoglava 
i Turističko društvo pozivaju sve 
građane na uređenje svojih okućnica, 
vrtova, dvorišta i balkona. Komisija 
Turističkog društva obilazit će ih 
i na kraju godine, za Dane grada 


najbolje i 
podijeliti 
nagrade. Svi koji žele sudjelovati 
u tom projektu mogu se prijaviti 
Turističkom društvu grada Lepoglave 
na broj 494 317 ili e-mailom na 
turizam Elepoglava-info.hr. (mm) 


Lepoglave, = proglasiti 


najljepše okućnice te 


ZAŠTITA ČOVJEKOVA OKOLIŠA Učenici OŠ A. Starčevića čistili Lepoglavu 


Dio učenika uređivao je stazice kod škole i brinuo se o cvijeću u školskom parkiću 


dok su drugi skupljali smeće. 


Cvijeće je trebalo zasaditi... 


Višnjička udruga mladih nastav- 
lja “borbu* s nesavjesnim građanima 
koji i dalje, unatoč učestalim pozivi- 
ma da to ne čine, bacaju otpad u 
prirodu. 

Nakon nekoliko akcija čišćenja i 
kampanje kojom se pozivaju građani 
da ne bacaju otpad u kanjon Velike 
Sutinske, u kanjon su, uz županijsku 
cestu Višnjica — Žarovnica, postav- 
ljene dvije table zabrane odlaganja 
otpada. 

Dio je to kampanje “Očuvanje 
kanjona Velike Sutinske" koju 
Višnjička udruga mladih provodi uz 
potporu Grada Lepoglave, Hrvatskih 
voda i Hrvatske elektroprivrede. (dh) 

Da se zaštita čovjekova okoliša i 
briga za njega ne pokazuje samo na 
Dan planeta Zemlje, 20. travnja po- 
kazali su vrijedni učenici lepoglavske 
osnovne škole koji su u pratnji svojih 
učiteljica na pet lokacija u gradu sku- 
pljali smeće. Prostori oko autobusne 


foto: arhiva TKIC 


stanice, crkve, gradske uprave, ambu- 
lante i škole bili su prepuni malih ak- 
tivista koji su se zdušno primili posla 
te skupljali čak i ono najsitnije smeće 
na koje su naišli. 

Da im nije teško i naporno, 
učenici su pokazali na način da su 
proširili “službeni“ pojas za čišćenje i 
tako doslovce čistili cijele ulice i par- 
kove. Akcija se održala drugu godinu 
za redom. 

Pod budnim okom učiteljica, 
djeca su najčešće nailazila na opuške, 
plastične boce i sitne papiriće (od 
bombona). Dio učenika okupljenih 
u “cvjećarski odjel" uređivao je stazice 
kod škole i brinuo se o cvijeću u 
školskom  parkiću. Ova _ hvalevri- 
jedna akcija neka nas podsjeća da svi 
možemo pridonijeti čišćem okolišu, 
boljem zdravlju i sigurnosti svih 
građana ako pokažemo malo do- 
bre volje, ekološke osviještenosti i 
obučemo malo češće taj “zeleni ka- 
put" koji koristimo jednom godišnje. 


(hk) 


... a okoliš očistiti. 


TURISTIČKA PROMOCIJA Češka televizija snimala u Lepoglavi 


Lepoglava zanimljiva Česima 


Ekipa = Češke televizije, 
František Karvdnek i Petr Rais, 
u srijedu 11. svibnja posjetila 
je Lepoglavu u svrhu snimanja 
ciklusa TV emisija o parkovima 
prirode te o zanimljivostima iz 
Varaždinske županije s naglaskom 
na kulturu i tradiciju. Za vrijeme 
posjeta obišli su crkvu Bezgrešnog 
Začeća Blažene Djevice Marije 
i kapelice na području Lepo- 
glave kako bi snimili prilog o 
Rangerovim freskama za potrebe 
emisije pod nazivom ,Narodni 


parkovi Hrvatske“. Novinarima je 
predstavljena i nezaobilazna lepo- 
glavska čipka u galeriji Doma kul- 
ture gdje su također snimili nekoliko 
kadrova izrade čipke s čipkaricama u 
narodnim nošnjama. Riječ je o ciklu- 
su emisija na kojem predstavništvo 
Hrvatske turističke zajednice u Pragu 
surađuje s Češkom televizijom, a koji 
je već uvršten u program emitiranja u 
ovoj godini. Češke novinare ugostilo 
je Turističko društvo grada Lepoglave 
te su zajedno posjetili niz zanimljivih 
lokaliteta na našem području. (mm) 


PAPA U HRVATSKOJ 


Posjet Svetog Oca Benedikta XVI. 
Hrvatskoj protekao i u znaku Lepoglave 


Gradonačelnik Marijan Škvarić nazočio susretu sa Svetim Ocem kojem je predsjednik Ivo Josipović darovao rep- 
liku svirale s orgulja u Lepoglavi stavljenu u kutiju od orahova drveta s izrezbarenim motivom lepoglavske čipke. 

Replika svirala s lepoglavskih orgulja 


Nedavni posjet pape Benedikta 
XVI. Hrvatskoj protekao je i u znaku 
Lepoglave. Uz vjernike iz lepoglavsk- 
oga kraja koji su pohodili vjerska 
slavlja koja je za vrijeme boravka 
u Hrvatskoj predvodio Sveti Otac, 
Petru naših dana, kao uspomenu na 
taj za Hrvatsku značajan događaj, 
predsjednik Ivo Josipović poklonio je 


repliku svirale s orgulja u Lepoglavi 
izgrađenih 1649. godine, u doba 
pavlinskog reda, a koje su i danas 
sačuvane. Te orgulje danas se nalaze u 
crkvi Blažene Djevice Marije u Lepo- 
glavi i spadaju među najznačajnije 
zvukovne spomenike u Europi. Kosi- 
trena svirala bila je stavljena _u kutiju 
- postolje od orahova drveta s izrez- 


barenim motivom lepoglavske čipke, 
ukrašenim pravom pozlatom. Sviralu 
i kutiju izradila je Umjetnička radi- 
onica orgulja, harmonija i glasovira 
Heferer. 

Velika čast ukazana je lepo- 
glavskom gradonačelniku Marijanu 
Škvariću koji je nazočio susretu s 
Papom u Hrvatskom narodnom 
kazalištu. Naime, Varaždinska je 
biskupija pozvala 17 osoba iz javnog, 
društvenog, sportskog i političkog 
života, iz sve tri županije koje pokri- 
va, da predstavljaju biskupiju na sus- 
retu sa Svetim Ocem. Među brojnim 
čelnicima jedinica lokalne samou- 
prave s područja Varaždinske bisku- 
pije ta je čast pripala lepoglavskom 
gradonačelniku Marijanu Škvariću. 

Tijekom misnog slavlja koje je 
na hipodromu u Zagrebu predvodio 
papa Benedikt XVI. jedan od glavnih 
Papinih asistenata bio je đakon 
Dario Paviša koji je na službi u župi 
Bezgrešnog Začeća Blažene Djevice 
Marije u Lepoglavi. (dh) 

Đakon Dario Paviša asistirao je 
Papi 


Susret s Papom u HNK-u 


ČIPKARSTVO Značajno međunarodno priznanje za lenoglavsku činku 


Na 1. međunarodnom čipkarskom festivalu u Vologdi u Rusiji lepoglavska je čipka u 
konkurenciji 10 zemalja i 36 ruskih oblasti p 


[m 


U gotovo 2,5 tisuća kilometara 
udaljenom gradu Vologda u Rusiji 
po prvi je put održan Međunarodni 
čipkarski festival na kojem su pred- 
stavljene čipke iz 10 zemalja i 36 
ruskih oblasti. Njegujući vlastitu 
tradiciju izrade čipaka staru 200 go- 
dina, ruski domaćini organizirali su 
Festival koji je u Vologdi okupio 570 
čipkarica iz raznih svjetskih čipkarskih 
centara. Hrvatsko čipkarstvo pred- 
stavili su Lepoglava i Pag i pritom su 
čipkom oduševili domaćine i brojne 
goste. Tomu svjedoči priznanje koje 


Tihana Rendić među brojnim čipkaricama 


je dobila lepoglavska čipka. Naime, 
održana je izložba “Labirint čipke" na 
kojoj su bile izložene sve čipke pris- 
tigle na Festival. Čipke su ocijenjene, 
a nakon ocjenjivanja težine izrade, 
finoće konca i ljepote, lepoglavska 
čipka proglašena je najboljom te je 
voditeljici Zadruge lepoglavske čipke, 
Karmen Šoštarić koja je zajedno s Ti- 
hanom Rendić u Vologdi predstav- 
ljala lepoglavsku čipku, dodijeljeno 
priznanje. Tihana Rendić sudjelovala 
je u vjerojatno najmasovnijoj izradi 
čipke. Sve pristigle čipkarice za tu su 


roglašena najljepšom. 


ko 


Izložba “Labirint čipke" 


priliku na gradskom trgu u Vologdi 
izradile po jednu pahulju od čipke 
koju su domaćini utkali u jednu ve- 
liku koja će podsjećati na održani 
1. međunarodni čipkarski festival u 
Vologdi. Inače, u ovom ruskom gra- 
du od oko 300 tisuća stanovnika bit 
će otvoren Muzej čipke u kojem će se, 
želja je domaćina, moći vidjeti čipke 
iz svih krajeva svijeta. Za tu su potre- 
bu domaćini otkupili primjerak lepo- 
glavske čipke najavivši mogućnost 
svog dolaska na ovogodišnji čipkarski 
festival u Lepoglavi. Želja im je za 
boravka u Hrvatskoj otkupiti i prim- 
jerke paške i hvarske čipke koje će 
zajedno s lepoglavskom čipkom pred- 
stavljati čipkarstvo u Hrvatskoj. (dh) 


Karmen Šoštarić prima priznanje za Lepoglavsku čipku 


Obnovljen 
križ u 
zaselku Ves 
u Gornjoj 
Višnjici 

Za obnovu križa 
mještani i sponzori, 
među kojima je i Grad 


Lepoglava, donirali 
18.500 kuna. 


Zahvaljujući mještanima i 
brojnim sponzorima, obnovljen je 
stari dotrajali križ u zaselku Ves 
u Gornjoj Višnjici. Drveni korpus 
križa, načet zubom vremena, 
zamijenjen je novim, izrađen je 
novi pokrov te kameno postolje s 
metalnom ogradom. Za obnovu 
je utrošeno 18.500 kuna od čega 
su mještani Vesi prikupili 6.590, a 
ostalih 11.910 kuna, dio u radu, a 
dio u novcu, donirali su sponzori. 
Križ je 30. travnja blagoslovio 
višnjički Župnik, vlč. Dragutin 
Šimek, a blagoslovu je uz brojne 
mještane nazočio i lepoglavski 
gradonačelnik Marijan Škvarić. 
Tom je prilikom istaknuo da kao 
što križ simbolizira zajedništvo 
u Kristovoj muci, tako i obnova 
ovog križa simbolizira svjetovno 
zajedništvo kojim možemo postići 
još puno toga. Predsjednik 
Mjesnog odbora Gornja Višnjica 
Ivan Pintarić, koordinator obnove, 
zahvalio je svima koji su novcem 
iradom pomogli u obnovi križa. 
Posebice je zahvalio Gradu 
Lepoglavi, Ivanu Kišičeku, Ivanu 
Pintariću, Tomici Zgrebecu, Josipu 
Hercegu, Josipu Pintariću, Slavku 
Dukariću, Slavku Đuri, obitelji 
Višić, Zdravku i Martinu Volfu, 
Danijelu i Franji Pintariću, Draženu 
Đuri te Martinu i Josipu Komesu. 

Blagoslov križa pjesmom 
su pratili Lucija Job i tamburaši 
OŠ Izidora Poljaka iz Višnjice, 

a zapucali su članovi višnjičke 
Kuburaške udruge Prva kubura. 
Višnjičke žene za ovu su priliku 
isplele cvjetni vijenac od krep 
papira te njime ukrasile obnovljeni 
križ. (dh) 


foto: arhiva TKIC 

U okviru manifestacije održan je 9. sajam turizma, enogastronomije i proizvoda starih zanata, 3. međunarodni 


sajma minerala i poludragog kamenja te 3. susreti vina z bregov. 


Drugu godinu za redom, ove go- 
dine od 10. do 12. lipnja, Lepoglava 
je bila u znaku Lepoglavskih dana, 
zabavno-turističke manifestacije 
pokrenute prošle godine s ciljem 
prezentacije lepoglavskih turističkih 
potencijala. 

Već u petak navečer, kada je 
Lepoglavske dane službeno otvorio 
lepoglavski dogradonačelnik Alojz 
Gredelj, posjetitelji su popunili terasu 
restorana Ivančica te pratili snimanje 
zabavno-glazbene emisije Varaždinske 
televizije, “Popevke i štikleci". Brojni 
izvođači i zabavan voditeljski dvojac 
četiri su sata publiku držali u dobrom 
raspoloženju kojem su pridonijeli i 
vremenski uvjeti koji nisu omeli prvo 
javno snimanje “Popevki i štikleca? 
na otvorenom. I tijekom subotn- 
jeg i nedjeljnog programa na terasi 
restorana Ivančica brojni su se pos- 
jetitelji, većinom u večernjim satima, 
dobro zabavljali. Posebice u nedjelju 
navečer za vrijeme nastupa Prve lige 
te godišnjeg koncerta Limene glazbe 
Lepoglava. U nedjelju su se plesnim 
točkama predstavile Zumboline i 
Etno grupa Zvirek, a prije njih za 
dobar se štimung brinula grupa Pre- 
mium koja je zajedno s glazbenim 


Tak se nekad živelo v Lepoglavi 


Čipkarice su pričale priču niti 


sastavom Žar na terasi restorana nas- 
tupala i dan ranije. Ljubitelji rock i 
blues glazbenih ritmova pohodili su 
terasu Caffe bara Strings na kojoj 
su se tijekom tri dana trajanja Lepo- 
glavskih dana izmjenjivali glazbenici 
koji njeguju taj glazbeni izričaj. U 
Domu kulture rock koncert održali 
su dečki iz sastava Black night. 


Tijekom subote i nedjelje na 
tematskim su trgovima izlagali su- 
dionici 9. sajma turizma, enogas- 
tronomije i proizvoda starih zanata 
i 3. međunarodnog sajma minerala 
i poludragog kamenja predstavivši 
pritom bogatu tradiciju i jedinstve- 
nosti lepoglavskoga kraja. Održani su 
i 3. susreti vina z bregov, izložba vina 


Izvlačenje tombole 


Dražen Kuharović 


Zabava uz ples 


Mladi gitaristi 


Lepoglavski motivi na platnu 


Turnir sjećanja na 
Dragutina Godinića 
Badu 


Rukometni klub Concordia 
organizirao je za vrijeme trajanja 
Lepoglavskih dana turnir sjećanja 
na svog člana Dragutina Godinića 
— Bađu, hrvatskog branitelja ubi- 
jenog u Vukovaru. Prije početka 
turnira na njegov su grob i kod 
centralnog križa položeni vijenci 
i upaljene svijeće. U konkuren- 
ciji četiri ekipe najuspješniji je bio 
domaćin, RK Concordia, drugi 
su bili veterani RK Concordie, a 
treći RK Kučan. Četvrto mjesto 
zauzeli su rukometaši Sokola iz 
Vratišinca. (dh) 


Voditeljski dvojec “Popevki i štikleca"' Andreja Loparić i Kristijan Petrović dobro su zabavili publiku 


na kojoj su domaći vinari predstavili 
kvalitetna vina lepoglavskog podne- 
blja. 

U okviru Lepoglavskih dana 
na lepoglavskim su ulicama, par- 
kovima i raznim drugim lokacijama 
umjetnička djela stvarali likovni 
umjetnici, sudionici 15. likovne 
stvaraonice i 9. učeničke radionice 
«Na Rangerovu putu 2011». Njih 
36 ovjekovječilo je ljepote Lepoglave 
na slikarskim platnima koja će biti 
izložena u muzejskom prostoru u 
Lepoglavi. 

Organizirana su i sportska 


događanja. Dok su se sudionici 
Memorijalnog rukometnog turnira 
koji se igrao u znak sjećanja na Dra- 
gutina Godinića — Bađu i završnice 
malonogometnog kupa borili za što 
bolji plasman, oni željni rekreacije 
družili su se uz košarku. 

I na ovogodišnjim Lepoglavskim 
danima vatrogasci su priredili Dan 
otvorenih vrata te održali vatrogasnu 
vježbu, a događanja su dodatno obo- 
gatili i ljubitelji domaćih životinja 
organizirajući prigodnu izložbu. 

Domaćini su za svoje goste pri- 
premili i niz popratnih sadržaja: od 


Svake večeri plesači su ispunili plesni podij 


nas | 
« i 


I NANODNI Sali 
mrsiti isierAlL4 


3. međunarodni sajam minerala i pouldragog kamenja 


igraonica za djecu, posjeta Gaveznici, 
šetnje Lepoglavom, = performansa 
Dražena Kuharovića, umjetnika s 
motornom pilom, do prezentacije 
gađanja primitivnim lukom i samo- 
strijelom. Organizatori su najviše raz- 
veselili one koji su na tomboli osvojili 
jednu od 106 nagrada. 

I ove je godine glavni pokrovitelj 
Lepoglavskih dana Grad Lepoglava, 
a uz suorganizaciju Turističke zajed- 
nice Sjeverno Zagorje i Turističkog 
društva grada Lepoglave, u orga- 
nizaciji je sudjelovao i Turističko- 
kulturno informativni centar. (dh) 


Završnica malonogometnog kupa 


9. SUSRETI VINA Z BREGOV 
8 zlatnih medalja za ocijenjena vina 


Udruga vinogradara i voćara 
Klopotec organizirala je tijekom 
Lepoglavskih dana, a u okviru 3. 
susreta vina z bregov, ocjenjivanje i 
izložbu vina. Zaprimljeno je uku- 
pno 39 uzoraka vina sorti: miješano 
bijelo, graševina, rajnski rizling, 
bijeli pinot, sauvignon, traminac, 
chardonay, miješano crno, frankov- 
ka i voćno vino. Ocjene koje je 
dodijelio stručni ocjenjivački sud 
potvrdile su kvalitetu vina s lepo- 


glavskog podneblja. Dodijeljene 
su ukupno 34 medalje: 8 zlatnih, 
18 srebrenih i 8 brončanih te jed- 
no priznanje. Četiri zaprimljena 
uzorka vina komisija je odbacila. 
Sva vina mogla su se kušati tijekom 
trajanja Susreta što su učinili bro- 
jni posjetitelji Lepoglavskih dana. 
Neki od njih pritom su se na 
štandu Udruge vinogradara i voćara 
zadržali do samog kraja uživajući u 
degustaciji nagrađenih vina. (dh) 


... i samostrijelom 


Lepegi 13 
OSNOVNA ŠKOLA IZ VIŠNJICE Dan otvorenih vrata 


12 I epoeglavski 


ŠKOLSTVO Završila školska godina 


foto: arhiva TKIC 


Najuspješnije učenike iz sve tri gradske škole Grad 
Lepoglava nagradio je knjigama. 


Gotova je još jedna školska godi- 
na. Učenici su se, svaki na svoj način, 
oprostili od školskih klupa. Posebno 
emotivno učinili su to osmaši za 
koje su osnovnoškolski dani zauvi- 
jek završili. U sve tri osnovne škole 
na gradskom području održane 
su završne priredbe na kojima su 
učenici brojnim glazbenim, scens- 
kim, recitatorskim nastupima raz- 
veselili sve nazočne. A one učenike, 
u sve tri škole, koji su sudjelovali na 
županijskim i državnim natjecanjima 
razveselio je Grad Lepoglava koji ih 


je za njihove uspjehe prigodno nagra- 
dio. Nagrade su im na završnim pri- 
redbama uručili gradonačelnik Mari- 
jan Škvarić i njegov zamjenik Alojz 
Gredelj. Marljivim učenicima Grad 
je poklonio knjige, a mentorima 
novčane nagrade. Time je nastavljena 
provedba gradskog Programa potreba 
u obrazovanju iz kojeg je za stavku 
»Nagrade učenicima, mentorima i 
studentima“ osigurano čak 40 tisuća 
kuna što je samo dio gradske potpore 
koja se izdvaja za mlade i njihovo ob- 
razovanje. (mm) 


Osnovna škola Ante Starčevića, Lepoglava 


foto: arhiva TKIC 

Završna priredba u OŠ Ante Starčevića u Lepoglavi 


UČENIČKO 
ZADRUGARSTVO 

15. međužupanijska 
smotra 


Učenička 
zadruga 
““Stezica" 
najbolja 


Prosudbeno povjeren- 
stvo za vrednovanje 
postignuća ocijenilo 
je Zadrugu ,,Stezica “, 
koja se predstavila 


s radom Čipkarske 


Nizom radionica učenici su brojnim posjetiteljima pokazali što su sve naučili u školi. Najveći broj radionica bio je povezan s ekologijom, no 
učenici su se predstavili i kao čuvari tradicije te graditelji budućnosti. 


Osnovna škola Izidora Poljaka iz 
Višnjice 15. je travnja otvorila vrata 
svim građanima. Nizom radionica, 
ukupno ih je bilo 31, učenici matične 
škole iz Višnjice i Područne škole Ju- 
lijane Erd&dy Drašković iz Cvetlina 
zainteresiranim su građanima pred- 
stavili svoj rad. 

- Uz obvezni školski program, 
gotovo svi učenici naše škole sudjelu- 
ju u mnogobrojnim izvannastavnim 
aktivnostima - od folklora, izrade 
tradicijskih predmeta pa do robo- 
tike. Interes je velik pa su se mnogi 
učenici uključili u njih nekoliko. 


foto: Dražen Hočuršćak 


Lea Ledinščak, Ivan Podsečki, Lucija Jakop, Marija Vresk, Patricija srupe Dubravka, Ovaj e ka ve prilika 
Šobak, Robert Zebec, Filip Vusić, Lucija Vusić, Darija Geček, Ana najuspješnijom. Među aj “i sa po a no ODE POSU g j p : 5 B ž 
A S č : dica 9 ge 909 tim aktivnostima i za vrijeme nastave čenici izrađuju robote... ... i brinu o tradiciji. 
Mežnarić, Danijela Paska, Paula Štefanek, Valentina Ribić, Karlo 10 najuspješnijih saptilje gela ja Stig Kat IJ ij 


Božak, Protić Una, Roman Svečnjak, Julija Pavlović, Nikolina Kuća, 
Stela Posavec, Marija Hodalj, Ana Marija Čretni, Ena Hojsak, Denis 
Picek, David Murić, Renata Flegar, Dino Malčić i Marta Risek. 


Osnovna škola Ivana Rangera, Kamenica 


Luka Galić, Barbara Posavec, Zrinka Strupar, Dominik Čerepinko, 
Barbara Posavec, Ivan Posavec, Karlo Sajko, Mihael Rodek, Frančeska 
Čerepinko, Ana Marija Strupar, Mihaela Šaško, Maja Maček, Ivan 
Juren, Mihaela Jakopović, Edi Petak, Andrea Rodek, Lorena Paljak, 


Darija Posavec, Valentina Canjuga. 


Osnovna škola Izidora Poljaka, Višnjica 


Tomislav Ban, Antonija Đura, Karolina Franc, Marinela Hiržin, 
Tomislav Jakop, Nikola Herceg, Matija Križanec, Martina Komes, 
Margarita Kudeljnjak, Krunoslav Biškup, Tomislav Biškup, Lucija Job. 


Nagrađeni učenici i mentori iz OŠ Izidora Poljaka u Višnjici 


DJEČJI VRTIĆ LEPOGLAVA Odi najranije dobi bave se sportom 


Dječji vrtić Lepoglava zauzeo je treće mjesto na Dječjoj olimpijadi održanoj u Ivancu. 


Medalja oko vrata... 


Gradonačelnik Marijan Škvarić 
i njegov zamjenik Alojz Gredelj 
ugostili su djecu starije skupine 
Dječjeg vrtića Lepoglava te njih- 
ovu odgajateljicu Milicu Geček i 
volonterku Anju Kuča. Razgovo- 
rom i kraćim druženjem mališani su 
gradonačelniku opisivali u kojim su 
disciplinama pobijedili na Dječjoj 
olimpijadi održanoj u Ivancu pro- 
teklog mjeseca. Četrdesetak mališana 
iz našeg vrtića natjecalo se u pet dis- 
ciplina. Cijeli nam je program bio 
zabavan, a svoju brzinu dokazali smo 
u trkaćim disciplinama. Tako je naš 
Bruno Bračko osvojio zlatnu, a Krun- 


oslav Jakopović brončanu medalju u 
trčanju na 50 metara. U konkuren- 
ciji djevojčica Nika Geček osvojila 
je brončanu medalju u trčanju na 50 
metara. Djevojčice su osvojile prvo 
mjesto i zlatnu medalju u štafeti. 
Štafetu su trčale Lana Makar, Ema 
Smontara, Silvija Bračko i Nikolina 
Šrefanek. U sveukupnom poretku 
Dječji vrtić Lepoglava zauzeo je tako 
treće mjesto. Da nisu brza samo djeca 
nego i tete, dokazala je naša volonter- 
ka Anja Kuča osvojivši treće mjesto 
u trčanju na 50 metara. Osmjesi tog 
dana nisu silazili s dječjih lica, a važno 
je ionako sudjelovati, a ne pobijediti 


... diploma u ruci 


— objasnila je Milica Geček. Tom pri- 
godom djeca su gradonačelniku po- 
kazala osvojene medalje i diplomu za 
osvojeno treće mjesto. (mm) 


Na Državnom natjecanju iz 
hrvatskog jezika koje se u Opatiji 
održavalo od 18. do 20. travnja naša 
Lea Ledinščak osvojila je drugo 
mjesto u kategoriji osmih razreda 
dok je Jelena Geček iz Srednje 
škole Ivanec također osvojila drugo 
mjesto u kategoriji učenika drugih 
razreda srednjih škola. 

Lea niže nagradu za nagradom 
i s razlogom je jedna od najboljih 
učenika Varaždinske županije što 
potvrđuju nagrade koje se gomi- 


laju iz više predmeta, a ne samo iz 
hrvatskog jezika. (dh) 


plasirala se i Učenička 
zadruga ,, Višnja “ 
Osnovne škole Izidora 
Poljaka iz Višnjice. 


U organizaciji Hrvatske 
udruge učeničkog zadrugarstva u 
petak 20. svibnja održana je 15. 
međužupanijska smotra učeničkih 
zadruga. U prostoru Osnovne 
škole u Sv. Đurđu okupilo se 20-ak 
učeničkih zadruga iz Varaždinske 
i Koprivničko-križevačke županije 
koje su predstavile svoje vrijedne 
ručne radove, nakite, ukrasne 
predmete, ali i prehrambene proiz- 
vode iz domaće radinosti. | ove su 
školske godine Učenička zadruga 
, Višnja“ Osnovne škole Izi- 
dora Poljaka iz Višnjice i Školska 
zadruga ,Stezica“ Osnovne škole 
Ante Starčevića predstavile 
svoje rukotvorine. Prosudbeno 
povjerenstvo za vrednovanje 
postignuća ocijenilo je Zadrugu 
,Stezica“, koja se predstavila s 
radom Čipkarske grupe Dubravka, 
najuspješnijom i time je osvojila 1. 
mjesto s najvećim brojem bodova. 
Ocjenjivanje se provelo na osnovi 
obveznih oblika predstavljanja kao 
što su izložba radova, izvješća o 
radu učeničke zadruge, program 
rada, usmeni prikaz i praktični 
rad. U programskoj skupini Izrada 
uporabnih i ukrasnih predmeta 
Zadrugu su predstavile Marta 
Risek, Stela Posavec i Lucija 
Vusić, učenice šestih razreda, te 
njihove mentorice Dragica Bajsić, 
Valentina Končevski i Marica 
Kišiček. Među deset najboljih 
našla se i ,Višnja“ iz Višnjice na 
čak 8. mjestu sa svojim cekerima 
od komušine, drvenim koševima 
i cvijećem od krep papira. 

Mlade zadrugare pozdravili su 
predstavnici Hrvatske udruge 
učeničkog zadrugarstva, članovi 
Agencije obrazovanja i dožupan 
Milan Pavleković koji je službeno 
otvorio Smotru. Smotra je bila 
izlučnog karaktera za Državnu 
smotru učeničkog zadrugarstva 


studenog ove godine. (mm) 


ravnateljica OŠ Izidora Poljaka. 

A da su zaista puno naučili, 
uvjerili su se svi koji su tog dana pos- 
jetili višnjičku osnovnu školu, među 
njima i lepoglavski gradonačelnik 
Marijan Škvarić i načelnik općine 
Bednja Mirko Bistrović. Nitko nije 
krio oduševljenje prikazanim. 

- Naša se radionica zove Vez na 
domaćem platnu. Na radionici po- 
kazujemo kako su nekad vezle našle 
bake. Radosna sam što sam i ja u 
školi naučila kako se to radi - objas- 
nila je Nives Komes, učenica petog 
razreda višnjičke škole. 

I dok je jedan dio učenika pri- 


kazivao vez na domaćem platnu, iz- 
radu cekera i višnjičkog koša, drugi 
su pokazivali umijeće vožnje bicik- 
lom, radili vulkane, sastavljali robote, 
upoznavali se s vatrogastvom, sadili 
dalije, izrađivali cvijeće od krep pa- 
pira te obogaćivali svoje spoznaje o 
industrijskoj revoluciji i tsunamiju. 
No, najviše učenika bilo je uključeno 
u radionice povezane s ekologijom. 
Naime, Danom otvorenih vrata 
višnjička je škola ujedno obilježila i 
Dan planeta Zemlje. 

- Dan otvorenih vrata povezali 
smo s Danom planeta Zemlje kako 
bismo upozorili na potrebu njenog 


očuvanja. Pripremajući se za ovaj 
dan, dodatno smo uredili okoliš naše 
škole. Između ostalog, uklonili smo 
stara dotrajala drva i zasadili nova. 
Zasadili smo i dalije, a kako bismo 
još jednom, za njihov predani rad, za- 
hvalili učiteljima koji su radili ili još 
uvijek rade u našoj školi, dalije smo 
imenovali upravo po njima — istaknu- 
la je ravnateljica Slavica Cingesar. 

u OŠ 


Izidora Poljaka završio je kulturno- 


Dan otvorenih vrata 


umjetničkim programom. Nastupili 
su školski folkloraši, tamburaški orke- 
star, zbor i recitatori. Predstavljen je i 


novi broj školskih novina.(dh) 


UNIVERZALNA ŠPORTSKA ŠKOLA “1 ja ću se baviti šnortom" 


Dvadesetak učenika Osnovne škole Ante Starčevića iz Lepoglave i Ivana Rangera iz 
Kamenice predstavljalo Varaždinsku županiju na smotri u Zagrebu. 


Medalje su dobili svi sudionici 


Pod sloganom ,I ja ću se 
baviti športom“ Hrvatski športski 
savez po četvrti put organizirao 
je manifestaciju Dan univerzalne 
športske škole. U subotu 11. 
lipnja na atletskom stadionu ŠRC 
Mladost u Zagrebu okupilo se 
600-tinjak učenika osnovnih škola 
iz 19 županija. Program univerzalne 
škole namijenjen je učenicima od 
prvog do četvrtog razreda u sklopu 
koje vježbaju dva puta tjedno uz 


stručni nadzor profesora tjelesne i 
zdravstvene kulture. 

Dvadesetak učenika Osnovne 
škole Ante Starčevića iz Lepoglave 
Kamenice 
predstavilo je Varaždinsku županiju 


i Ivana Rangera_ iz 
na manifestaciji i zabavilo se tijekom 
športskog druženja. 

Cilj ovakvog okupljanja bilo je 
promicanje pozitivnih vrijednosti 
bavljenja djece športom. U subotnjoj 
univerzalnoj školi učenici su svoja 


znanja pokazali na 19 radnih stanica 
kao što su atletika, košarka, nogomet, 
rukomet, štafeta i brojne zabavne igre. 
Posebna zanimacija malih športaša 
bilo je druženje i slikanje s desetak 
naših proslavljenih olimpijaca među 
kojima su bili Mario Ančić i Gordan 
Kožulj. Nakon igre i druženja, svim 
mališanima podijeljene su medalje, 
a svaki učenik koji je nastupio na toj 
manifestaciji pobjednik je jer cilj nije 
bilo postizanje športskog rezultata, 
već zabava i druženje. (mm) 


LL 


mališane u Lenoglavi, Kamenici i Višnjici 
Djeca uživala u hrojnim 
kreativnim radionicama 


Projekt je namijenjen djeci u dobi od 3 do 14 godina, 
a provodi se s ciljem širenja mreže sadržaja i pro- 
grama usmjerenih djeci iz ruralnih područja. 


Ministarstvo obitelji, branitelja 
i međugeneracijske solidarnosti 
u suradnji s Obiteljskim centrom 
Varaždinske županije po prvi je 
put organiziralo projekt  Auto- 
bus ,Čudesna šuma“ na području 
Varaždinske županije u koji se 
uključio i Grad Lepoglava. Od 
ponedjeljka 13. lipnja pa do sri- 
jede 15. lipnja autobus je obišao 
osnovne škole u Lepoglavi, Kame- 
nici i Višnjici, a njegovu čaroliju 
vidjeli su učenici spomenutih škola 
i predškolske skupine vrtića. 

Riječ je o posebno uređenom 
autobusu za dječju = igru, 
zabavu, razonodu i druženje 
koji je opremljen raznovrsnim 
materijalima za provedbu kreativnih 
likovnih i informatičkih radionica 
te nizom drugih društvenih igara. 
Pod vodstvom voditelja i volontera 
iz Nezavisne udruge mladih, djeca 
su u opuštenom ozračju kroz 
igru razvijala i usvajala vještine 
poput tolerancije, strpljivosti i 
komunikacije. 

Projekt je namijenjen djeci u 
dobi od 3 do 14 godina, a provodi 


se s ciljem širenja mreže sadržaja 
i programa usmjerenih djeci iz 
ruralnih područja te kvalitetnog 
provođenja slobodnog vremena i 
afirmacije pozitivnih vrijednosti 
kod djece. 

Aktivnosti su provedene i izvan 
autobusa gdje je jedna grupa osli- 
kavala platna crtajući svoju obitelj i 
prijatelje dok je druga grupa uživala 
u zanimljivom autobusu. (mm) 


-— 


Likovna radionica za djecu 


foto: arhiva TKIC 

Lepo 1 


Gosti u Šopronu uživali u mađarskim vinima i 
odličnom nastupu limene glazbe Lepoglava 


“Limenjaci'" Mađarima 
predstavili grad 
Lepoglavu i svoj orkestar. 


Krajem svibnja Limena glazba 
grada Lepoglave posjetila je jedan od 
najljepših srednjovjekovnih gradova 
u Mađarskoj uz granicu s Austrijom. 
»Limenjaci“ su gostovali na 20. festi- 
valu vina u Šopronu koji je trajao od 
27. do 29. svibnja gdje je 40-ak glaz- 
benika pod vodstvom dirigenta Željka 
Hutena predstavilo Lepoglavu, ali i 
svoj orkestar. Na glavnom gradskom 
trgu svojim su nastupom uveličali 
zabavno-turističku manifestaciju koja 
je okupila mnoštvo građana i turista. 
Osim šopronske limene glazbe, nas- 


E 
2 


Nastup Limene glazbe na gradskom trgu 


Otvaranje biciklijade 


tupala su razna kulturno-umjetnička 
društva i folklorne skupine dok je 
grad vrvio štandovima tradicionalne 
hrane i raznim sortama vina. Kako su 
domaćini bili oduševljeni izvedbama 
naše Limene glazbe, organizatori su 
ih zamolili da u nedjelju, 29. svib- 


Koračnicom pozdravili domaćine 


nja, odsviraju nekoliko skladbi prije 
biciklističke utrke koja se održava 
svake godine u sklopu Festivala vina. 
Nakon odrađenih obveza, lepoglavs- 
ka se delegacija pozdravila sa svojim 
domaćinima i predala im suvenire 
našega kraja. (mm) 


LEPOGLAVA U sportskoj tivorani OŠ A. Starčevića održano klupsko plesno natjecanje 


150 malih plesača nokazalo kako se nieše kiki 
ples te standarni i latinsko-američki plesovi 


lako je natjecanje organizirano u duhu zabave, napetost je dosegla vrhunac kada su na već užaren parket stali 
parovi iz sedmih i osmih razreda te pokazali kako se pleše valcer, cha cha cha, disco fox, tango, salsa i jive. 


Ples osvježava, zabavlja i opušta 


U subotu 14. svibnja u sportskoj 
dvorani OŠ Ante Starčevića održano 
je klupsko natjecanje u standard- 
nim i latinsko-američkim plesovima 
te natjecanje među školama u kiki 
plesu (kiki dance). Natjecanje je or- 
ganizirao Plesni klub Ritmo iz Ivanca 
koji već petu godinu okuplja velik 
broj plesača koji su prepoznali ples 
kao zabavu, šport i rekreaciju. 

Tog subotnjeg popodneva na ple- 
snom podiju plesalo je više od 150 
malih plesača, polaznika osnovnih 
škola s područja gradova Lepoglave 


i Ivanca, a natjecanje je otvorio 


gradonačelnik Marijan Škvarić. 

lako je natjecanje organizirano 
u duhu zabave i rekreacije, napetost 
je dosegla vrhunac kada su na već 
užaren parket stali parovi iz sedmih 
i osmih razreda te pokazali kako se 
pleše valcer, cha cha cha, disco fox, 
tango, salsa i jive. 

Od gostiju su nastupili Ivana 
Šavor i Mateo Mudri iz Plesnog 
studija Takt iz Varaždina koji redo- 
vito na natjecanjima širom Hrvatske 
postižu vrhunske rezultate. 

Oduševljenje je zavladalo kada 


su sva djeca zajedno, uhvativši se za 


ruke, otplesala kiki ples, pačji ples i 
western polku. 

- Ovom prilikom pozivamo 
roditelje da pomognu svojoj djeci i 
da potaknu dečke na ples jer ples će 
im trebati kroz cijeli život, više od no- 
gometa ili drugih sportova. Kroz ples 
će se socijalizirati, prevladati neke 
strahove, naučiti pristupiti djevojci, a 
kasnije, kad odrastu, na svakoj će fešti 
biti na plesnom podiju. Dosta dugo 
činilo nam se da će, osim manjeg 
broja zaljubljenika koji njeguju dugu 
tradiciju društvenih plesova, odrastati 
generacije koje se nikada neće up- 
oznati s ovom vrstom zabave koja je 


nekoć bila popularna. Sada se krug 


E 1 . 


ponovno širi! — objasnio je voditelj 
Kluba Josip Grđan. 

Ples osvježava, zabavlja, a donekle 
i psihički i fizički opušta. On ne ovisi 
o društvenom statusu kao što je to 
bilo nekad, ni o imovinskom statusu, 
a ni o životnoj dobi. Mladima osigu- 
rava toliko gibanja i športa koliko im 
tijelo zahtijeva, a starijima pruža neo- 
phodnu rekreaciju i zabavu. 

- Ovom prilikom želimo posebno 
zahvaliti svima koji su sudjelovali i 
pomogli u organizaciji ovog natjecan- 
ja te našoj djeci omogućili plesne 
treninge u školskim prostorima — 
rekao je Grđan. 

(mm) 


Sve više dječaka želi naučiti plesati 


ČIPKARSTVO 
Promocija 
lenoglavske čipke 
Lepoglavska 
čipka na 
Festivalu u 


>| 


Na 2. međunarodnom festi- 
valu čipke u Pagu koji se održavao 
od 14. do 17. lipnja, uz brojna 
čipkarska središta iz europskih ze- 
malja, sudjelovala je i Lepoglava 
predstavivši našu cijenjenu lepo- 
glavsku čipku. Osim lepoglavskih 
čipkarica, Festivalu su nazočili 
zamjenik gradonačelnika Alojz 
Gredelj, upraviteljica Zadruge lep- 
oglavske čipke Karmen Šoštarić i 
Verica Dubovečak, predsjednica 
Čipkarskog društva Danica Bre- 
sler. Dolaskom na Festival u Pagu 
naše je izaslanstvo doprinijelo 
poznatoj i dugogodišnjoj suradnji s 
paškim čipkaricama koje već tradi- 
cionalno izlažu svoje rukotvorine 
na Međunarodnom festivalu čipke 
u Lepoglavi. (mm) 


SVJETSKO PRVENSTVO U PLESU 
Prejaka konkurencija 


Na netom završenom Svjets- 
kom prvenstvu u kombinaciji 
deset plesova u kategoriji mladeži 
(IDSF World Championship Ju- 
nior II — Ten dance) koje se u Sant 
Cugat del Valles (Barcelona) u 
Španjolskoj održavalo 22. travnja 
2011. godine, boje svoje zemlje 
predstavljali su Nikola Kozulić i 


naše gore list, Sara Tvarog, učenica 
lepoglavske osnovne škole. 

U iznimno velikoj i jakoj 
konkurenciji naš je plesni par ispao 
već u prvom kolu te na kraju po- 
dijelio 31. mjesto s turskim parom. 
Pobjedu su na ovogodišnjem 
prvenstvu odnijeli Sergey Rozhkov 
i Marina Zakharova iz Rusije. (hk) 


USKRSNI KONCERT 


U organizaciji Ženskog zbora 
»Collegium  artisticum“ i njihove 
voditeljice Anke Žulić 25. travnja 
održan je već tradicionalni Uskrsni 
koncert u prostoru Doma kulture. 

Učenici Glazbene škole iz Lepo- 
glave, zajedno s tamburaškim  sas- 
tavom  ,Biseri“ iz Kamenice, pod 
ravnanjem Franje Ježeka izveli su 
klasične duhovne kompozicije svo- 
jstvene uskrsnim danima. U izved- 
bama je uživalo 40-ak građana koji 
su oduševljeno pljeskali mladim glaz- 
benicima. (mm) 


foto: arhiva TKIC 


Tamburaški sastav “Biseri'' 

Lepegi 


TRADICIJA STARA 254 LJETA Održana je Izborna skupština Kuhuraške udruge Prva kubura iz 


Višnjice 


Skupština Kuburaške udruge Prva kubura iz Višnjice potvrdila Tomici Zgrebecu još jedan predsjednički mandat 
dok će zapovjednik i dalje biti general Hrvatske vojske Zdravko Jakop. 


;. 


O radu Udruge govorio je predsjednik Tomica Zgrebec 


- Uz obilježavanje pojedinih 
događaja svečanim pucnjem i postro- 
jem, ciljevi djelovanja Kuburaške 
udruge Prva kubura iz Višnjice su 
održavanje starih tradicija i običaja, 
poticanje članova Udruge i sugrađana 
na društvene aktivnosti te promicanje 
kuburaštva u turističke svrhe — na- 
glasio je to 2. travnja u Višnjici na 
četvrtoj redovnoj, ujedno i Izbornoj 


skupštini Kuburaške udruge Prva ku- 
bura, njen predsjednik Tomica Zgre- 
bec. 

Skupština je bila prilika da se 
kuburaši osvrnu na proteklu godinu 
tijekom koje su, obilježavajući razne 
događaje, nastupili 37 puta ispalivši 
pritom 628 pucnjeva. Dosadašnji 
predsjednik Tomica Zgrebec, ko- 
jem su kuburaši potvrdili još jedan 


predsjednički mandat, osvrnuo se na 
dosadašnje četverogodišnje djelovanje 
Udruge koja je iznikla na 254 godine 
staroj tradiciji pucanja na Višnjici. 
Naime, da se na Višnjici u znak 
počasti pucalo prije dva i pol stoljeća, 
davne 1757. godine, u svojim je zapi- 
sima o posveti višnjičke crkve govorio 
biskup Stjepan Putz. 

U četiri godine 
članovi Prve kubure gostovali su na 


postojanja, 


brojnim manifestacijama u okolnim 
krajevima, ali i izvan Varaždinske 
županije pa čak i izvan granica 
Hrvatske. Pamte nastupe u Ljubljani 
i na Smotri kuburaštva u Tuhelju 
gdje su oduševili sve nazočne. Nas- 
tupi na kojima će promicati tradiciju 
višnjičkog kraja bit će im smjernica 
djelovanja i u narednim godinama u 
kojima žele riješiti problem prostora, 
a time i zakonom propisane uvjete 
skladištenja baruta. Upravo je zado- 
voljavanje zakonom propisanih odre- 


daba važno u djelovanju Udruge jer 
kuburaši moraju posjedovati dozvole 
za rukovanje minsko-eksplozivnim 
sredstvima i za nošenje oružja. 

- Za nastup moramo 
dobiti odobrenje Policijske uprave 
varaždinske. Budući da svaka takva 


svaki 


dozvola košta 70 kuna, to nam stvara 
dodatne organizacijske, ali i finan- 
cijske probleme — dodao je Zgrebec 
koji je, kad je bilo riječi o financiranju 
rada Udruge, na financijskoj pomoći 
zahvalio Gradu Lepoglavi. 

Na Skupštini je izabran novi Up- 
ravni odbor te je potvrđeno da će u 
narednom  četverogodišnjem  man- 
datu dužnost zapovjednika obnašati 
Zdravko Jakop, general Hrvatske 
vojske. 

Uz = predstavnike  višnjičkih 
udruga, Skupštini su nazočili gosti 
iz Udruge Črni maček ludbreški te 
kuburaških udruga iz Maruševca, Lo- 
bora i slovenskog Rogateca. (dh) 


DVD VIŠNJICA Osvojili Kun Dragutina Metiveda 


Bili najbolji, a zamalo ostali hez nohjede i nehara 


Na ovogodišnjem izdanju Kupa Dragutina Medveda sudjelovalo je 340 natjecatelja iz 29 vatrogasnih ekipa. 


Višnjički članovi 
DVD-a Višnjica, ove su godine 
na = tradicionalnom vatrogasnom 
natjecanju Kup Dragutina Medveda 
održanom 5. lipnja u Donjoj Voći 
pokazali najviše, bili najspretniji i 
najbrži u najjačoj kategoriji muških A 
ekipa te u konkurenciji osam vatrogas- 
nih društava postali pobjednici ovog 
prestižnog vatrogasnog natjecanja. 
Bilo je to četvrto izdanje Kupa koji 
se održava u spomen na vatrogasnu 
legendu Dragutina Medveda. Svake 
se godine domaćin natjecanja mijenja 


vatrogasci, 


pa je tako ovogodišnje natjecanje, u 
kojem je sudjelovalo 340 natjecatelja 
iz 29 vatrogasnih ekipa, održano u 
Donjoj Voći. 

Zanimljivo je da su višnjički 
vatrogasci zamalo ostali bez pobjede i 
pehara. Naime, prilikom proglašenja 


pobjednika zbunjeni su domaćini 
zaboravili najbolju ekipu te pob- 
jednikom proglasili drugoplasiranu 
ekipu DVD-a Bednja. Tek nakon 
upozorenja da se dogodio grubi 
previd i na intervenciju višnjičkih i 
lepoglavskih vatrogasaca, domaćini 
i suci priznali su očitu pogrešku i 
pobjednikom Kupa proglasili DVD 
Višnjica. No, pobjednički pehar koji 
se dodjeljuje u trajno vlasništvo već 
je bio na putu za Bednju tako da 
je višnjičkim vatrogascima uručen 
samo prijelazni pobjednički pehar. 
Vjerujući u vatrogasno poštenje, 
višnjički vatrogasci očekuju da će im 
kolege iz Bednje vratiti pehar koji im 
ne pripada. 

Pored DVD-a Višnjica, koji ove 
godine slavi 60. obljetnicu postojan- 
ja, uspjeh na natjecanju ostvarila je i 


foto: Dražen Hočuršćak 


Pobjednička ekipa višnjičkih vatrogasaca 


dječja ženska ekipa DVD-a Kamen- 
ica koja je u svojoj kategoriji također 
osvojila prvo mjesto. Nastupila je i 


A ekipa DVD-a Lepoglava osvojivši 
pritom šesto mjesto. 


(dh) 


VATROGASCI Sva gradska društva proslavila Florijanovo 
Vatrogasci slavili svog zaštitnika 


I ove su godine, početkom 
svibnja, gradska dobrovoljna vatro- 
gasna društva obilježila blagdan sve- 
tog Florijana, nebeskog zaštitnika 
vatrogasaca. Članovima DVD-a 
Lepoglava na misnom slavlju na 
Ivan brdu pridružili su se članovi 
DVD-a Kaznionice, članovi DVD- 
a Višnjica pohodili su misno slavlje 
u kapeli svetog Florijana u Zlogon- 
ju dok su se kamenički vatrogasci, 
zajedno s kolegama iz Bedenca, 
svom nebeskom zaštitniku molili 
u kameničkoj župnoj crkvi svetog 
Bartola. 


Obilježavanje u Lepoglavi... 


Na taj su način vatrogasci ujedno 
obilježili i Dan vatrogasaca koji se 


ii 


.. u Zlogonju... 


obilježava na isti dan kada i blagdan 
svetog Florijana, 4. lipnja. (dh) 


|. sa NENE 


... i u Kamenici. 

DVD LEPOGLAVA 
Posjetili vrtić 
Mališani 
isprobali 
vatrogasnu 
opremu 


U srijedu 18. svibnja 40-ak 
vrtićke djece u dvorištu Dječjeg 
vrtića Lepoglava s nestrpljenjem je 
čekalo lepoglavske vatrogasce. 

Mališane je pozdravio 
zapovjednik vatrogasaca Zoran 
Horvat i najavio djeci isprobavanje 
vatrogasne opreme i demon- 
straciju gašenja požara. Djeca 
su radoznalo promatrala vježbu 
gašenja požara, a kasnije su čak 
imala priliku isprobati njihove 
kacige i rukavice dok su se 
najhrabriji okušali u špricanju 
malom mlaznicom po travi. Ipak je 
najzanimljivije bilo ući u vatro- 
gasno vozilo i ,puštati“ sirenu uz 
pomoć vatrogasca. 

Na kraju je ,mokro“ druženje 
završilo zajedničkim fotografiran- 
jem i slatkišima, a dogovoren je 
takav susret i za sljedeću godinu. 

(mm) 


Nastavak 
suradnje 
vw 

započete u 

w mu = 
Višnjici 

Predstavnici DVD-a Višnjica i 
lepoglavski dogradonačelnik Alojz 
Gredelj boravili su krajem  svib- 
nja u Starom Trgu pri Ložu u Slo- 
veniji. Tom prilikom susreli su se 
sa županom općine Laška Dolina, 
Janezom  Komidarom, te nazočili 
primopredaji vatrogasnog vozila 
tamošnjem vatrogasnom društvu. 
Bio je to uzvratni posjet i nastavak 


suradnje započete početkom godine 
u Višnjici. (dh) 


16 


PREDSTAVLJANJE KNJIGE ,Lenoglava 1921-1945“ 


Kroz Lepoglavu kao 
pojam zatvora u tom je 
razdoblju prošlo oko 4952 
ljudi od kojih je živote na 
zidinama, u podrumima, 
bunaru, šumarcima i 
ćelijama ostavilo njih 980. 
Ljudi koji su jednostavno 
bili ,,drukčiji“ od 
vladajućih oligarha. 


Povodom obilježavanja 66. obl- 
jetnice stravičnog zločina na prostoru 
današnjeg Spomen-groblja gdje su 
ustaški vojnici usmrtili petstotinjak 
nevinih žrtava, u subotu 30. travnja 
održana je promocija knjige ,,Lepo- 
glava 1921-1945“ autora prof. Bran- 
ka Dubravice i Marine Marković. 
U organizaciji Saveza antifašističkih 
boraca i antifašista RH, Udruge 
antifašističkih boraca i antifašista 
Ivanec — Podružnica Lepoglava i 
Grada Lepoglave, u čitaonici Doma 
kulture tri generacije s triju različitih 
lokaliteta predstavile su najosnovnije 
povijesne istine i činjenice najcrnjeg 
dijela lepoglavske povijesti — period 


foto: arhiva TKIC 


Marina Marković i dalje namjerava istraživati lepoglavsku povijest 


od 1921. do 1945. godine. Iako su 
“bijeli fratri? pokrenuli cijelu po- 
vijesnu priču oko Lepoglave kao 
umjetničkog, znanstvenog i religi- 
jskog središta ondašnjeg doba, tek 
novija povijest Lepoglavu stavlja na 
više mjesto na ljestvici povijesno 
značajnih lokaliteta. Nažalost, taj viši 
položaj Lepoglava ima zbog masovnih 
ubojstava, nepravednih osuđivanja i 
proganjanja te kršenja ljudskih prava. 

- Želja za upoznavanjem lepo- 
glavske povijesti dovela me do toga 


da napišem diplomski rad koji je moj 
mentor prof. Dubravica s Fakulteta 
političkih znanosti doradio te smo 
na kraju oblikovali jednu zanimljivu 
publikaciju. Rad je fokusiran na 
tri tematska područja koja opisuju 
društveno-politička zbivanja u lepo- 
glavskoj kaznionici kroz njezina epo- 
halna razdoblja: za vrijeme Kraljevine 
Jugoslavije, 
Hrvatske i godine pred sam kraj 2. 
svjetskog rata. Uz pomoć bogate 
arhive dokumenata i fotografija koje 


Nezavisne Države 


posjeduje gosp. Gojko Matić iz Lepo- 
glave krenula sam u istraživanje. Kroz 
Lepoglavu kao pojam zatvora u tom 
je razdoblju prošlo oko 4952 ljudi od 
kojih je živote na zidinama, u podru- 
mima, bunaru, šumarcima i ćelijama 
ostavilo njih 980. Ljudi koji su jed- 
nostavno bili ,drukčiji“ od vladajućih 
oligarha. U knjizi smo željeli naglasiti 
ljudski život koji je izgubljen, a ne 
tek neki banalni statistički podatak 
koji se kroz povijest stalno mijenjao 
ovisno o tome tko je želio pisati i 
tumačiti povijest — opisala je apsol- 
ventica politologije Marina Marković 
iz Lepoglave. 

-U knjizi je predstavljeno 900 
imena uklesanih na Spomen-groblju, 


Velik interes za predstavljanje 
knjige 


Polaganje vijenaca na Spomen- 
groblju 


kao i još 80-ak onih koja nisu našla 
mjesto na kamen-obilježju. Većina 
posmrtnih ostataka lepoglavskih 
logoraša ne leži u bivšem logorskom 
krugu ili na Spomen-groblju, već su 
ona razbacana 200 km jugoistočno od 
Lepoglave, ponajviše u širokom kom- 
pleksu jasenovačkih logora o čemu 
svjedoče preživjeli logoraši — izjavio 
je prof. Branko Dubravica, izvanred- 
ni profesor na Fakultetu političkih 
znanosti u Zagrebu. Kako je Grad 
Lepoglava kupio nekoliko primjeraka 
knjige, oni koji žele pobliže upoznati 
stravičnu stranu koncentracijskog 
logora u Lepoglavi mogu je posuditi 
u Gradskoj knjižnici. (hk) 


SAVJET MLADIH | NUM Boravili u Francuskoj 


Udio mladih u broju nezaposlenih na razini Europe iznosi čak 21 posto. 


Na = zasjedanju = Regionalne 
mreže mladih Skupštine europskih 
regija koje se u francuskom Or- 
Ićansu održavalo 19. i 20. travnja 
sudjelovali su i predstavnici mladih 
Varaždinske županije, uime Savjeta 
mladih Varaždinske županije Marina 
Marković i Mario Žuliček uime Ne- 
zavisne udruge mladih. Zaključak 
i opća procjena zasjedanja je loša: 
stopa nezaposlenosti mladih Euro- 
pljana dosegla je rekordno visok udio 
od 21% od prosjeka, a čak 45% u 
Španjolskoj! 

Kako bi se zaustavio taj trend, 
Odbor europskih regija (AER) mobi- 
lizirao je svoje regije članice te svoju 
Regionalnu mrežu mladih (YRN) ti- 
jekom konferencije o profesionalnoj 
mobilnosti mladih. Jedno od ključnih 
rješenja koje su istaknule članice Od- 
bora, a koje bi pomoglo smanjenju 
nezaposlenosti mladih, jest upravo 
njihova mobilnost. 

Mobilnost nije samo ključna 
za olakšavanje integracije na tržište 
rada, nego i za omogućavanje kul- 
turalnih i lingvističkih razmjena, 
a time i otvaranje samosvijesti, 
načina razmišljanja mladih. Mnogo 
postoji, međutim, 
određena ograničenja kao što su 


programa već 


nedostatak informacija i znanja među 
tvrtkama kao i administrativne i 
pravne barijere ometaju njihovo op- 
timalno korištenje. Sudionici kon- 
ferencije naglasili su potrebu za na- 
pretkom u područjima lingvističke 
i edukacijske pripreme te za post- 


foto: arhiva TKIC 


avljanjem pravilnih  evaluacijskih 


metoda. U tom kontekstu, publika 


je pohvalila Eurodyssće program 
Odbora zbog njegove učinkovitosti i 
jednostavnog okvira o kojem mogu 
svjedočiti mladi iz NUM-a i Sav- 
jeta koji već drugu godinu za redom 
ugošćuju mlade iz Europe u lokalnoj 


zajednici. (hk) 


Konferencija Regionalne mreže mladih 


Mladi Europljani uvjerili 
se da je europski novac u 
Lepoglavi sjajno iskorišten 


NUM je ove godine ugostio dva Katalonca iz Barce- 
lone, Carlesa Sampera Seru i Josepa Borrasa Martina 
te dvije Francuskinje, Elise Bruneval iz regije Ile de 
France i Salome Jeannin iz Franche-Comte. 


U okviru programa razmjene 
Eurodyssće u Varaždinskoj su 
županiji boravili mladi Europljani 
koji su prilikom obilaska nekih od 
županijskih znamenitosti i lokaliteta 
posjetili i Lepoglavu. 

Nakon Varaždina i Trakošćana, 
putnike namjernike put je doveo 
do Lepoglave gdje su u Etno kući 
"Šrefanek“ mogli vidjeti kako su u 
prošlosti živjeli ovdašnji građani te 
kako se izrađuje jedna od najpoznati- 
jih lepoglavskih rukotvorina, 
lepoglavska čipka. Također, kako 
bi vidjeli kamo odlazi europski 
novac, razgledali su Turističko- kul- 
turno informativni centar koji ih je 
oduševio. Kroz Centar ih je proveo 
Hrvoje Kovač iz Nezavisne udruge 
mladih koja je ove godine ugostila 
dva Katalonca iz Barcelone, Carlesa 
Sampera Seru i Josepa Borrasa 


Martina te dvije Francuskinje, Elise 
Bruneval iz regije Ile de France i 
Salomć Jeannin iz Franche-Comtć. 
Podsjetimo, prošle godine mladi iz 
NUM-a ugostili su mladu Fran- 
cuskinju Laure Doucelance u sklopu 
programa razmjene mladih. 

Eurodyssće program nastao je na 
inicijativu Skupštine europskih regija 
koja okuplja više od 250 regija ne 
samo iz Europske unije, već i iz osta- 
lih država ne-članica. Cilj programa 
nije samo stjecanje profesionalnog 
iskustva, već i upoznavanje kul- 
ture i običaja. Osim međunarodne 
suradnje, program potiče i suradnju 
između regija jedne države. Tako je 
prošle godine započela razmjena kan- 
didata između Istarske i Varaždinske 
županije kako bi kandidati upoznali 
različite dijelove Hrvatske. 

(mm) 


Lepoglavska 
iskustva u Rapcu 


Od 14. do 17. travnja u Rap- 
cu je održan prvi u nizu seminara 
na projektu Demokracija za 5! na 
temu “Utjecaj europske dimenzije 
na razvoj nacionalne, regionalne i 
lokalne politike za mlade? na ko- 
jem su sudjelovali i predstavnici 
mladih Varaždinske županije koje 


su predvodili Marina Marković, 
voditeljica projekta uime Savjeta 
mladih Varaždinske županije i Ma- 
rio Žuliček uime Nezavisne udruge 
mladih. 

Sudionici, njih dvadesetak iz 
Istarske, Karlovačke, Varaždinske, 
Vukovarsko-srijemske i Osječko- 
baranjske županije, na seminaru su 
informirani o aktivnom građanskom 
angažmanu i načinima zagovaranja 
razvoja lokalnih politika za mlade 
na temelju europskih standarda. Ti- 


jekom trajanja seminara uspoređena 
je situacija na polju politike za mlade 
u Republici Hrvatskoj i Europskoj 
uniji te je dan uvid u institucije Eu- 
ropske unije i politiku za mlade. 
Drugi dio seminara bio je 
rezerviran za predstavljanje  situ- 
acije lokalnih politika za mlade u 
pet hrvatskih županija nakon čega 
su dodijeljene teme za rad na pre- 
porukama za unaprjeđenje istih. 
Mladi iz Varaždinske županije tako 
će analizirati i izraditi model uprav- 


ljanja i strukturu rada Odjela za 
mlade Varaždinske županije koji 
će poslužiti kao model za sve ostale 
županije 

Kao daljnje aktivnosti projekta 
Demokracija za 5! izdvajamo izra- 
du tzv. “policy dokumenta", odnos- 
no “policy analize" po županijama, 
predstavljanje publikacije o lokal- 
nim politikama u Hrvatskoj u lo- 
kalnim zajednicama i završnu kon- 
ferenciju projekta koja će se održati 
krajem godine u Osijeku. (hk) 


foto: arhiva TKIC 


Lepegi 


TKIC | GUGL Glazbena događanja u Lepoglavi 


“Kulturno prženje" na Tawanu 


Cilj projekta je stvoriti pozitivno okruženje i infrastrukturne preduvjete za razvoj kul- 
turnih inicijativa kroz kreativne procese i umrežavanje svih sudionika te na taj način 
obogatiti kulturne sadržaje za građane i turiste. 


U petak 13. svibnja koncert- 
na dvorana Doma kulture bila je 
poprište zanimljive prezentacije pro- 
jekta ,Kultrurna pržionica“ koji se u 
svojoj provedbi usmjerava na razvoj 
inovativnih kulturnih događanja u 
lepoglavskoj regiji pretvorivši tako 
zapadni dio Varaždinske županije u 
svojevrsno kulturno središte. 

Projekt Kulturna 
predstavio je Emil Tkalec, voditelj 
Projektno-razvojnog ureda, naglasivši 
pritom kako se ovim projektom us- 
potporna infrastruktura 
potrebna za odvijanje kulturnih pro- 
jekata što uključuje informatičku 
opremu i potrebne programe za 
produkciju i postprodukciju snim- 
ljenog audiovizualnog materijala te 
multimedijalnu opremu. Tkalec je 
spomenuo i kako je specifičan cilj 
projekta stvoriti pozitivno okruženje 
i infrastrukturne preduvjete za razvoj 
kulturnih inicijativa kroz kreativne 
procese i umrežavanje svih sudionika 
te na taj način obogatiti kulturne 


pržionica“ 


postavila 


sadržaje za građane i turiste u svrhu 
povećanja kvalitete i kvantitete kul- 
turne ponude u lepoglavskoj regiji. 
Gradonačelnik Marijan Škvarić 
istaknuo je kako gradska uprava 
sredstvima 
proračuna, ali i raznim natječajima, 


sustavno iz gradskog 
osigurava značajna sredstva za razvoj 
kulturne djelatnosti u gradu što pot- 
krepljuje podatkom da je u protekle 
dvije godine upravo u spomenuti raz- 
voj kulture uloženo preko pola mili- 
juna kuna namjenskih sredstava od 
kojih čak više od 50% spomenutog 
iznosa preko natječaja ministarstava, 
ali i fondova Europske unije. 

S obzirom na ciljeve projekta 
»Kulturna pržionica“ koji su usmjere- 
ni na aktivnosti kojima se želi un- 
aprijediti sustav protoka informacija, 
promocije i distribucije kulturnih 
proizvoda kao i podići stupanj znan- 
ja i vještina lokalnih i regionalnih 
djelatnika u kulturi potrebnih za raz- 
voj kvalitetnih kulturnih proizvoda, 
uspostavio se kulturni dijalog između 


foto: arhiva TKIC 


Potporu projektu dao je Grad Lepoglava 


sudionika javnog, privatnog i civil- 
nog sektora. Uz financijsku potporu 
Grada Lepoglave, projektom će koor- 
dinirati TKIC d.o.0., a programskim 
razvojem novoosnovana Glazbena 
udruga grada Lepoglave (GUGL) čiju 
je ulogu u projektu objasnio njezin 
tajnik Željko Loparić. 

Ciljevi GUGL-a_ usmjereni su 
na zagovaranje utemeljenja trajne 
kulturne i umjetničke institucije u 


gradu Lepoglavi radi zadovoljenja 
kulturnih i umjetničkih interesa kako 
izvođača tako i poklonika glazbene 
kulture. Ciljeve će članovi Udruge, 
ali i korisnici usluga TKIC-a, ostva- 
riti organizacijom i sudjelovanjem 
u organizaciji glazbenih, kulturnih 
i drugih umjetničkih manifestacija 
poput koncerata, predstava, izložbi i 
slušaonica. 


(hk) 


FOTO Lepoglavska fotografija na izložbi u Strasbourgu 


ječaj fi l Ki Kk lt l l 1 


Nagrađena fotografija 


Velik uspjeh za Fotoklub “Deseti K"'. 


Član Fotokluba Deseti K“, 
Bojan Migač, koji se fotografijom 
bavi u slobodno vrijeme, ponovno 
je pokazao svoj talent i istančano 
fotografsko oko. Njegova fotografija 
pod nazivom  ,Selo Višnjica“, s 
fotografijama 
odabrana je u konkurenciji 1300 
radova u sklopu natječaja , Hrvatska 
kulturna_i prirodna baština na 
fotografiji“ koji je raspisao Hrvatski 
fotosavez. 


još osam autora, 


Spomenuti natječaj provodi se u 
okviru projekta ,XVI. međunarodni 
fotografski doživljaj baštine 2011“ 


PTT 


čiji je rezultat izložba mladih autora 


koja će biti priređena u svim zeml- 
jama sudionicama te u Palači Europe 
u Strasbourgu krajem ove godine. 
Osim odabira radova za kolekciju, 
ocjenjivački je sud pohvalio foto- 
grafije desetak autora među kojima 
se našla još jedna članica Fotokluba, 
Ivana Auguštin iz Lepoglave. 

Cilj natječaja bio je potaknuti veći 
broj mladih na aktivno sudjelovanje 
u bilježenju, vrednovanju i očuvanju 
kulturne i prirodne baštine te razm- 
jena ponajboljih rezultata kako bi se 
dobila cjelokupna međunarodna di- 
menzija rada mladih autora. 

(mm) 


Grad Lepoglava i Turističko društvo grada Lepoglave Lepoglavčanima darovali predstavu. 


Adam Končić, glumac Histriona, 
redovit je gost u Lepoglavi sa svojim 
predstavama. Jedna takva, ,Ni med 
cvetjem ni pravice“ u kojoj surađuje 
s dugogodišnjim prijateljem Duškom 
Zubaljem kao glazbenim pratiteljem, 
održala se u lepoglavskoj kinodvorani 
u petak 15. travnja. 

Predstava je održana pod pok- 
roviteljstvom Grada Lepoglave i 
Turističkog društva grada Lepoglave, 
a do posljednjeg je mjesta ispunila 
kinodvoranu. Končić je uprizorio 
»Balade Petrice Kerempuha“ te ih 
predstavio na potpuno nov način, a 
ovaj uigrani duo izveo ju je četrdesetak 
puta u godinu dana. Brojne nagrade 
i priznanja od struke i publike nisu 


foto: arhiva TKIC 


U kinodvorani nije bilo slobodnog mjesta 


zaobišla ni ovu predstavu. 

Svojom izvedbom Končić i Zub- 
alj i ovog su puta oduševili brojnu 
publiku koja ih je nagradila dugim 


pljeskom i ovacijama. Zbog jedinst- 
vene izvedbe i snažnih emocija koje 
su prenijeli publici, nitko u prepunoj 
dvorani nije ostao ravnodušan. 


(hk) 


A. Končić čest je gost Lepoglave 


PREDAVANJE 
Tko su bili Vikinzi 


Plavooki 
barbari ili 
kulturnjaci 


Još od vikinškog napada na 
engleski samostan Lindisfarne 
793. godine uvriježila se slika 
o Vikinzima kao o plavookim 
barbarima s “rogatim" šljemovima. 
Arheološka istraživanja 
vikinških nalazišta od Rusije do 
Newfounlanda otkrivaju nam, 
međutim, jednu humaniju sliku 
o Vikinzima: Vikinzima ratarima, 
stočarima, ribarima, trgovcima i 
istraživačima novih zemalja, dakle 
ljudima uobičajenog načina života 
tadašnje Europe. 

Danas postoji tendencija da 
se mnogi običaji različitih etničkih 
skupina u Skandinaviji u IX. i X. 
st. svedu na zajednički nazivnik - 
Vikinzi. Suradnja Doma kulture i 
Udruge Nova akropola nastavila 
se novim predavanjem koje je 
održano 19. travnja, a tema 
predavanja bila je ,Vikinzi". Uz 
videoprojekciju i živopisno preda- 
vanje Zorana Koritnika prisutni su 
se upoznali s vikinškom kulturom 
i saznali ponešto o skrivenoj po- 
vijesti ove nordijske kulture.(hk) 


Virtuoznost 
Franza 
Liszta 


Suradnja Doma kulture i Austri- 
jskog kulturnog foruma nastavljena 
je novim predavanjem prof. Mari- 
jane Pintar koja je za ovaj put odab- 
rala još jedan jubilej - 200. godišnjicu 
rođenja Franza Liszta. 

Okupljeno mnoštvo zaljublje- 
nika u ovaj glazbeni izričaj gutalo je 
svaku riječ prof. Pintar koja je i ovaj 
put pripremila ugodno iznenađenje! 
Naime, na glazbu virtuoza Liszta 
mlade Plesnog studija 
Učilišta ZeKaeMa izvele su plesni 
performans pod vodstvom Desanke 
Virant koja je izabrala glazbu i pri- 
premila koreografiju. 

Dom kulture i Austrijski kulturni 
forum nastavit će suradnju i u drugoj 
polovici godine. (hk) 


plesačice 

Novo staro 
vodstvo KK 
Lepoglava 


Predsjednik Kluba i 
dalje će biti Zlatko 
Bajsić dok će se za 
financije brinuti tajnik 
Mario Varović. 


U utorak 22. ožujka održana 
je Izborna skupština Košarkaškog 
kluba Lepoglava, a na dnevnom 
redu našla se samo jedna točka — 
izbor radnih tijela kluba. 

Jednoglasnom odlukom 
skupštinara ukazano je povjerenje 
dosadašnjim obnašateljima 
dužnosti pa će tako predsjednik 
Kluba i dalje biti Zlatko Bajsić 
dok će se za financije brinuti 
tajnik Mario Varović. Upravni 
odbor čine Damir Maček, Alen 
Zbodulja i Damir Banić, a nadzorni 
Boris Galić, Adnan Saleh te Ivan 
Cujzek. 

Iza istih osoba uspješan je 
četverogodišnji mandat u kojem 
je pokrenut rad s kadetskom 
ekipom, organizirani su košarkaški 
kampovi te je pokrenut uspješan 
i odlično prihvaćen projekt 
»Nedjeljno popodne uz košarku“. 

Vjerujemo da će navedene 
osobe nastaviti s uspješnim 
radom te da će ih u tome popratiti 
i rezultati. (mž) 


Rukometni klub Concordia 
po prvi je put organizirao Školu 
rukometa za djevojčice i dječake 
trećih, četvrtih, petih i šestih raz- 
reda osnovne škole koja je trajala 
od 26. do 29. travnja. U dvoranama 
osnovnih škola u Lepoglavi, Kame- 
nici, Višnjici i Bednji 180 prijavljene 
djece učilo je elemente igre, a 
zadnji su se dan okušali u turniru 
u sportskoj dvorani Osnovne škole 
Ante Starčevića u Lepoglavi gdje 
se održalo i službeno zatvaranje. 

- Najviše me oduševio odaziv 
djevojčica jer do sada nije bilo 
mogućnosti za neki ženski klub 
u Lepoglavi. Sada ima 40-ak 
djevojčica različitih godišta koje 
su izrazile želju za treniranje u 
klubu, međutim to ćemo teško 
pratiti s financijske strane jer su 
tu registracija igrača, putovanja i 
oprema - objasnio je trener Milorad 
Želežić. 

Zadnjeg dana Škole rukometa 
djeca su odigrala nekoliko utakmica 
i pokazala naučene tehnike, a tre- 
nerima rezultat nije ni bio važan. - 
Jedino je važno da su klinci odigrali 
neku svoju minutažu kako bi vidjeli 
kako to u stvamosti izgleda te da 
se odazovu na treninge našeg ili 
nekog drugog kluba. Okupili smo 
klince, motivirali ih za taj sport, 

a tko će se njime baviti, ovisi o 
pojedincu - objasnio je Želežić. 

Svi sudionici primili su potvrde 
o sudjelovanju koje su podijelili tre- 
neri Rukometnog kluba Concordia i 
Vladimir Canjuga.(mm) 


Lepo 1 


Navijači NK Lepoglave strenili do 
zainjeg kola i na kraju odahnuli 


U uzbudljivoj utakmici 
u posljednjem kolu sa 
3:2 svladali momčad 
Jalžabeta. 


Nakon burne sezone lepoglavski 
nogometaši ipak mogu odahnuti. 
U posljednja dva kola ostvareni su 
potrebni rezultati pa će Lepoglava i 
na jesen imati županijskog prvoligaša. 

Nakon što su kolo prije pobi- 
jedili favoriziranog Zadrugara, naši 
nogometaši morali su 5. lipnja osvo- 
jiti tri boda u Jalžabetu da bi osigurali 
ostanak u Ligi. Prvo poluvrijeme pro- 
teklo je bez većih prilika s obje strane, 
a udarci koji su mogli biti opasni 
otišli su daleko od gola. 

I dok je prvo poluvrijeme pro- 
teklo u ne baš zanimljivoj atmosferi, 
u drugom dijelu gledatelji su _mo- 
gli vidjeti pravu dramu. Najprije je 
Lepoglavu u vodstvo doveo Pintarić 
nakon odličnog proigravanja Murića 
i razljutio domaćine koji su igrali iz- 
razito grubo od samog početka. Posli- 
je primljenog gola Jalžabet je stvo- 


foto: arhiva TKIC 


le m- 

Tijesnom pobjedom osvojili bodove spasa 


rio nekoliko poluprilika ponajprije 
zahvaljujući našoj obrani koja nije 
najbolje reagirala u nekoliko navrata. 
Ono što nisu iskoristili domaćini 
iskoristili su Lepoglavčani i preko 
Škvarića otišli na 2:0. Očekivalo se 
da će Lepoglava mirno privesti utak- 
micu kraju, ali greške u obrani bile 
su sve češće i jednu takvu iskoristili 
su domaćini za smanjenje rezultata. 
Napadi domaćih postali su sve inten- 


zivniji, a u lepoglavskim se redovima 
moglo vidjeti sve više panike pa je 
tako nakon još jedne greške u obrani 
gostiju Kostanjevec napravio prekršaj 
i sudac je pokazao na 11 metara. 
Jalžabet je jedanaesterac realizirao i 
desetak minuta prije kraja stigao na 
2:2. U tom trenutku Lepoglavčani su 
konačno opet krenuli prema vratima 
domaćina, a sve otvorenija igra dala 
im je nešto više prostora za kontre. 


Jedna takva dogodila se na samom 
kraju utakmice kada je najbolji igrač 
Lepoglave, Murić, jurnuo sam prema 
protivničkim vratima. Domaći je 
vratar izašao izvan 16 metara, s dvije 
noge ušao u Murića i rukama za- 
ustavio loptu koja je išla u prazan gol. 
Sudac je u tom trenutku pokazao vr- 
hunac svoje pristranosti u ovoj utak- 
mici i pokazao vrataru žuti(!) karton. 
Nakon razgovora i objašnjavanja 
ušlo se u sudačku nadoknadu i svi 
su očekivali udarac na gol iz slobod- 
nog udarca sa 17 metara. Svi osim 
naših nogometaša. Oni su izveli 
pravu majstoriju i s dva dodavanja 
na kratkom prostoru u domaćem 
šesnaestercu doveli u priliku Škvarića 
koji tu priliku nije mogao i nije smio 
propustiti te je poentirao na radost 
cijele momčadi Lepoglave i desetak 
navijača koji su ih bodrili. 

Na taj način Lepoglava je osvojila 
potrebna tri boda za osiguranje 
ostanka u ligi iako se dva kola prije 
kraja nalazila u dosta nezavidnoj 
situaciji. (m?) 

Na prostorima sportsko-rekreacijskog centra u Lepoglavi družilo se više od 500 sportaša rekreativaca iz Lepo- 
glave, Varaždina i Zagreba.h 


U Lepoglavi je 28. i 29. svib- 
nja raznim događajima proslavljen 
Svjetski dan sporta. Organizatori 
ove manifestacije bili su Zajednica 
športskih udruga grada Lepoglave i 
Udruga ,Sport za sve“ iz Lepoglave, 
a pokrovitelj Grad Lepoglava. Pro- 
gram je, kao i prošle godine, trebao 
započeti u subotu obilaskom plani- 
narsko-rekreativne i biciklističke staze 
»Vilinska špica“, ali je to zbog lošeg 
vremena odgođeno za subotu koja je 
slijedila. 

Središnji dio proslave održao se 
u nedjelju na prostorima sportsko- 
rekreacijskog centra u Lepoglavi gdje 
se okupilo više od 500 ljudi u dobi 
od 1 do 59 godina. Natjecatelji su bili 


+ 


iz svih dijelova Lepoglave, okolnih 
općina i gradova, Varaždina pa čak i 
iz Zagreba, a da sve teče kako treba, 
brinulo se 33 volontera. 

Program su otvorili 
dogradonačelnik grada Lepoglave 
Alojz Gredelj i predsjednik udruge 
»Sport za sve“ Marko Vrtar koji 
su se prigodnim govorima obra- 
tili nazočnima. Nakon njih na im- 
proviziranu pozornicu popeli su se 
mladi dečki iz grupe Eruption koji su 
svojom svirkom zabavljali natjecatelje 
i promatrače. Sveukupno su se održala 
natjecanja u 14 disciplina i to u 
tenisu, stolnom tenisu, badmintonu, 
mini golfu, visećoj kuglani, boćanju, 
hokeju na travi, trčanju, štafetnim 


Svjetski dan sporta obilježilo je puno djece 


igrama, bacanju kocke, bacanju kolu- 


ta, potezanju užeta, skakanju u vreći i 
rolanju. Najviše natjecatelja prijavilo 
se za stolni tenis, viseću kuglanu i ba- 
canje koluta. 


Zahvaljujući odličnoj organizaciji 
i lijepom vremenu zaista je bilo lijepo 
opet vidjeti toliko ljudi na popular- 
nom ,prcu“. 
(mž) 


KUGLAČKI KLUB LEPOGLAVA 
Kuglači sezonu završili na 


5. mjestu 


Iza kuglača Lepoglave još je 
jedna uspješna sezona. lako su i 
ove sezone još jednom pokazali 
da imaju kvalitetu za plasman na 
najviši rang hrvatskoga kuglanja, 
neočekivani kiksevi udaljili su ih 
od borbe za prvo mjesto ove se- 
zone. Furiozan početak u kojem su 
nanizali pet pobjeda u nizu iznena- 
da je prekinut kiksom na domaćem 
terenu protiv daleko slabije ekipe 
Obrtnika iz Krapinskih Toplica. 


lako u prvu ruku poraz nije nanio 
previše štete, kasnije se pokazalo da 
je to bila prekretnica nakon koje su 
kuglači nizali jedan kiks za drugim 
što ih je u konačnici ostavilo na 
ipak solidnom 5. mjestu. 

Najviše rangirani klub u Lepo- 
glavi ipak je uspio odigrati dobru 
sezonu pokazavši kako je kuglanje 
jedan od sportova s najboljim re- 
zultatima u lepoglavskom sportu. 


(hk) 


Lepoegi 


Do sad je, na zadovoljstvo 
organizatora, sudjelovalo 
56 natjecatelja. 


Trkama osmog kola Cross lige 
Lepoglava 2011. 14. lipnja završen je 
proljetni dio natjecanja. Do sad je u 
utrkama sudjelovalo 56 natjecatelja 
što je i više nego zadovoljavajući broj. 

U konkurenciji dječaka do pet 
godina 
Patrik Vučković, iza njega su Leon 
Štefičar i Luka Petak. U istoj dobnoj 
kategoriji među djevojčicama najviše 
bodova skupila je Rea Dubovečak, a 
slijedi je Hana Hunjet. 

U kategoriji od pet do sedam 
godina najviše bodova od dječaka 
skupio je Dino Kovač, a slijede 
Leo Đurđević, Adam Bajsić, Bruno 
Bračko, Antonio Loparić i Kruno 
Jakopović. Od osam do deset godina 
trenutno je najuspješniji Zvonimir 


Jakop, a slijede ga Gordan Vuglač, 


trenutno najuspješniji je 


Matej Paska, Danijel Pavlović i 
Karlo Banić. Kod djevojčica u ovoj 
kategoriji prvo mjesto dijele Doroteja 
Željezić, Tena Kralj i Petra Šobak, a 
iza njih je Lana Kralj. 

U konkurenciji od 11 do 15 
godina kraj polusezone na prvom je 
mjestu dočekao Slaven Vuglač, slijede 
ga David Paska, Ivan Jakop, Kristijan 
Miličević, Zdravko = Jovanović, 
Karlo Zagrajski, Matija Jakop i Tin 
Dubovečak. 

Željko Orlić prvi jeu konkurenciji 
trkača od 16 do 19 godina, drugi je 
Mario Gašparov, a treći Nikola Božić. 
Iza njih su Tomislav Brdarić, Josip 
Živocki i Ivica Benjak. U ženskoj 
konkurenciji do sad je nastupila samo 
Nikolina Špac. 

Najviše natjecatelja nastupilo je 
u kategoriji starijih od 20 godina, 
11 muškaraca i jedna žena. Među 
muškima najuspješniji je Josip Jakop, 
a slijede ga Slavko Murić i Josip 


Dubovečak. Iza njih su Darko Petak, 
Stjepan Dubovečak, Siniša Kovač, 
Dragutin Jagetić, Valent Dubovečak, 
Velimir Marčec, Branko Dušak i 
Stjepan Petak. Jedina žena u ovoj je 
konkurenciji Katica Levanić. 

Među rekreativcima vodeći je 
Ivan Borovečki ispred Zlatka Bajsića, 
Hrvoja Kovača, Dražena Hočuršćaka, 
Štefičara i Vlade 


Ivana Kozara. 


Među rekreativkama najuspješnija je 
Marina Jakop ispred Ivane Borovečki 
i Zvijezdane Pofuk. Očito je da je 
Cross liga postigla svoj cilj te privukla 
puno natjecatelja i rekreativaca 
željnih zdravog života i zabave. Svi 
oni s nestrpljenjem očekuju nastavak 
u jesenskom dijelu, a vjerujemo da će 
tada dobiti mnogo novih trkača. 


(mž) 


U Cross ligi sudjeluju trkači svih dobnih skupina 


G. FESTIVAL ŽENSKOG NOGOMETA 


Sudjelovalo 300-tinjak mladih nogometašica iz 
Hrvatske, Srbije, Crne Gore, i Slovenije. 


CCPA __OFFS 
Hrvatska i grada Lepoglave te uz pot- 


U organizaciji 


poru Hrvatskog nogometnog saveza 
prošlog je vikenda uspješno završen 
šesti po redu Festival ženskog nogo- 
meta. Unatoč kišovitom vremenu, 
300-tinjak mladih nogometašica iz 
Hrvatske, Srbije, Crne Gore i Slo- 
venije profesionalno je odigralo utak- 
mice po skupinama. U subotu 14. 
svibnja prilikom otvaranja Festivala, 
na terenima Športsko-rekreacijskog 
centra okupili su se gradonačelnik 
Marijan Škvarić, njegov zamjenik 
Alojz Gredelj, Velimir Suban, ze- 
maljski kordinator projekta Otvorene 
zabavne škole nogometa za Hrvatsku, 
i Dragutin Katalenić koji je prenio 


pozdrave Vlatka Markovića te nagla- 
sio važnost ovakvih susreta. 

Ovaj naš šesti Festival u Lepogla- 
vi dokaz je da se ovdje ne održavaju 
samo sportski susreti, već i susreti pri- 
jatelja. Sport vas spaja bez obzira na 
nacionalnost tako da ste ovdje i am- 
basadori svojih zemalja. Pobjeda nije 
važna, važno je da se nitko ne ozlijedi 
te da pokažemo da sport daje svima 
jednako pravo i jednake mogućnosti 
— kazao je sudionicama Katalenić, 
povjerenik za Grassroots program 
HNS-a. 

Nakon 
nogometašice su se natjecale po 


otvaranja Festivala, 


skupinama, a nastavak je slijedio i u 
nedjelju, 15. svibnja, kada je Festi- 


Uz nogomet, djevojke veže i prijateljstvo 


foto: arhiva TKIC 


Otvorenje 6. festivala ženskog nogometa 


val službeno i zatvoren. Kao i svake 
godine, na kraju Festivala, osim 
najboljih klubova i sekcija, izabrane 


su i najbolje igračice, golmani i strijel- 
ci, a među njima su i nogometašice s 
našega područja. (mm) 


Sport svima daje jednako pravo i jednake mogućnosti 

MALONOGOMETNE 
LIGE Završetak 
sezone 


Elkomu 
naslov u 
Ligi malog 
nogometa, a 
Podgorju u 
Ligi mjesnih 
odbora 


Do zadnjeg kola 
nije se znalo komu 
će naslovi. 


Liga malog nogometa ove 
je sezone bila dramatična do po- 
sljednje utakmice. Naime, u borbi 
za prvaka prije posljednjeg kola 
ostale su ekipe Elkoma i Očure. 
Elkom je u posljednje kolo donio 
dva boda prednosti te na taj način 
sam odlučivao o prvaku. 

Očura je očekivano lako 
pobijedila Inferno te su sve oči 
bile uprte u FC Cojones i Elkom. 
lako su bili u rezultatskom minusu, 
Ivančani su uspjeli preokrenuti 
rezultat. Prednost su zadržali do 
kraja i veliko slavlje moglo je 
početi. 

I u Ligi mjesnih odbora 
odigrano je posljednje kolo, ali za 
odigrati je ostalo još odgođeno 
19. kolo. USR Čret još je jednom 
ostvario visoku pobjedu te s pra- 
vom može žaliti što Liga završava 
baš sada jer su u posljednja dva 
kola ostvarili dvije pobjede s gol 
razlikom 24:8. Ovog puta je sa 
12:5 stradala Očura. 

Podgorje koje je osiguralo 
naslov prvaka stiglo je sa znatno 
oslabljenom ekipom te na taj način 
omogućilo Purgi-Vulišinec da prije 
posljednjeg kola osigura drugo 
mjesto. Viletinec se opet nije 
pojavio pa je Gečkovec upisao tri 
boda bez borbe. Prije posljednjeg 
kola jasno je da je Podgorje prvak, 
Purga-\ulišinec druga, a USR 
Čret treći. Ostaje tek borba za 
izbjegavanje nezahvalnog posljed- 
njeg mjesta između preostale tri 
ekipe. 

(mž) 


SURADNJA Prijateljstvo Lepoglave i Ludbrega 


U krugu prijatelja cenira svijeta i 
pločica s nazivom grada Lenoglave 


Nakon potpisivanja sporazuma o suradnji i prijateljstvu, gradonačelnik Marijan Škvarić pričvrstio pločicu grada 
Lepoglave na ,, krugove zemaljske “. 


U sklopu završne svečanosti 
obilježavanja Dana centra svijeta koju 
Ludbrežani svake godine upriličuju 
na Dan grada, u subotu 7. svibnja u 
krug gradova prijatelja centra svijeta 
upisani su grad Lepoglava i općina 
Tisno. Na temelju legende o zemaljs- 
kim krugovima čiju je istinitost doka- 


zao dr. Erasmus Weddingen igrajući 


od centra svijeta koja se postavlja na 
središnji ludbreški gradski trg. 
Poseban sporazum o suradnji i 
prijateljstvu potpisali su lepoglavski 
gradonačelnik Marijan Škvarić, zam- 
jenik načelnika općine Tisno Miljen- 
ko Meštrov i ludbreški gradonačelnik 
Marijan Krobot. S obzirom na to da 
se svake godine povećava krug gra- 

Gradonačelnik je pričvrstio pločicu s imenom grada Lepoglave 


se slučajno šestarom po zemljopisnoj 
karti, svake godine Ludbreg u goste 
poziva novi grad-prijatelj koji se 
u centru svijeta predstavlja svojim 
specifičnostima, = kulturno-povijes- 
nom baštinom, zabavnim programi- 
ma svojih udruga, a zauzvrat dobiva 
pločicu s nazivom grada i udaljenosti 


dova prijatelja centra svijeta, cilj tog 
sporazuma jest da okupljanje pred- 
stavnika svih dosadašnjih gradova 
postane tradicionalno te da suradnja 
među gradovima traje cijelu godinu. 

Turističko društvo grada Lepo- 
glave 


pripremilo je program u 


sklopu kojeg su Lepoglavu pred- 


I službeno prijatelji centra svijeta 


stavili KUD “Lepoglavski pušlek" sa 
svojim humorističnim nastupom i 
Tamburaški orkestar Biseri“ dok 
su prolaznici uživali u demonstraciji 
izrade lepoglavske čipke, turističkoj 
ponudi 
»Lepoglava“, obradi poludragog ka- 


Agro-turističkog klastera 


mena ahata, specifičnim kuburama 


Potpisivanje sporazuma 


iz Višnjice i Kamenice te u dobroj 
kapljici Udruge vinogradara i vinara 
, Irsek“. 

Nakon potpisivanja sporazuma, 
gradonačelnici su  pričvrstili svoje 
zemaljske“ 


pločice na krugove 


gdje im se pridružio i zamjenik 
župana Varaždinske županije Milan 
Pavleković. (mm) 


Predstavljanje Lepoglave 


LEPOGLAVA Nacionalno prvenstvo u biciklizmu 


0 državnim prvacima Hrvatske i Mađarske u 
cestovnom biciklizmu odlučivalo se u Lepoglavi 


Nacionalno prvenstvo u cestovnom biciklizmu Hrvatske i Mađarske održavalo se od 24. do 26. lipnja na području 
Varaždinske županije. Domaćin najboljim hrvatskim i mađarskim biciklistima bila je i Lepoglava. 


Lepoglava je 26. lipnja bila 
domaćin  biciklistima iz najboljih 
hrvatskih i mađarskih biciklističkih 
klubova. Tog se dana, sa startom i 
ciljem u centru Lepoglave, održalo 
Nacionalno prvenstvo u cestovnom 
biciklizmu Hrvatske _ i Mađarske 
u disciplini cesta koje je, u surad- 
nji s Varaždinskom županijom i 


gradom  Lepoglavom, organiziralo 
Biciklističko društvo “Sloga iz 
Varaždina. 


Start utrke u centru Lepoglave 


Održane su dvije utrke, jedna u 
kategoriji Elite i jedna u juniorskoj 
konkurenciji. Start utrke za državnog 
prvaka 
gradonačelnik Marijan Škvarić na- 
kon čega je 86 biciklista krenulo u 
utrku dugu 166 kilometara. Vozilo 
se deset krugova na relaciji Lepoglava 


označio je 


lepoglavski 


— Kaniža — Dubravec — Žarovnica 
— Kamenica — Kamenički Vrhovec — 
Lepoglava. Nakon 4 sata i 13 minuta 


u cilj u Lepoglavi ušla je najbrža gru- 


Dodijela odličja najboljima biciklistima 


pa biciklista. Među njima s hrvatske 
strane najbrži je bio, osvojivši time 
naslov prvaka Hrvatske, 23-godišnji 
Kristijan Đurasek iz BK Loborike, 
ispred klupskih kolega Tomislava 
Dančulovića, Matije Kvasine i Ra- 
doslava Rogine, dok je najbrži Mađar 


bio Cador Rida. Juniori su se utrkivali 
na stazi dugačkoj 106 kilometara. 
Najbrži je bio Josip Rumac, član BK 
Loborike, dok je drugo mjesto pripalo 
Marku Hercegu iz BD Sloga“. 
Tijekom 


restorana Ivančica pobjednicima su 


svečanosti na terasi 
dodijeljena odličja, a najboljim su ih 
biciklistima, između ostalih, uručili 
lepoglavski gradonačelnik Marijan 
Škvarić i varaždinski župan Predrag 
Štromar. 

Organizator utrke pohvalio je 
grad Lepoglavu koji je još jednom, 
složili su se i ostali, potvrdio sprem- 
nost za organizaciju i održavanje ova- 


ko značajnih događaja. (dh) 


Primljeni 
u Hrvatsku 


udrugu 
karnevalista 


U sklopu skupštine Hrvatske 
udruge karnevalista održane 
u subotu 7. svibnja u Buzetu, 
Udruga Prva kubura iz Višnjice 
postala je njihovom službenom 
članicom. Hrvatska udruga kar- 
nevalista pokriva područje cijele 
Hrvatske i broji oko 60 članica 
koje su isključivo orijentirane 
na manifestacije poput ljetnih i 
zimskih karnevala te prezentacije 
starinskih običaja. 

- Ovim članstvom naša će 
udruga tijekom godine dobivati 
pozivnice za razne manifestacije, 
a mi ćemo se odazvati i promovi- 
rati tradiciju našeg kraja, ovisno 
o financijskim mogućnostima 
— objasnio je Stjepan Prašnički, 
član Prve kubure iz Višnjice, koji 
je u Buzetu nazočio primanju u 
članstvo Hrvatske udruge karne- 
valista. (mm) 


ČIPKARSTVO 
Čipkarice 
uspješno 
završile 
drugi 
semestar 


Polaznice nastavnog 
programa za izradu lepoglavske 
čipke u srijedu 4. svibnja pristupile 
su ispitu na kraju drugoga 
semestra nakon odrađenih 60 
školskih sati. Ispit se održao u 
prostoru Gradske vijećnice gdje 
je deset polaznica pokazalo svoju 
dosadašnju vještinu na ispitnoj 
čipki. Nakon dvosatnog ispita, 
ocjenjivačka komisija, koju su 
činile Tina Putar u ime Pučkog 
otvorenog učilišta “Đuro Arnold" 
iz Ivanca, Alojz Gredelj, Nevenka 
Borovec-Kihas i voditeljica 
programa Štefica Špiljak, priopćila 
je polaznicama da su na temelju 
uspješno izrađene ispitne čipke 
zadovoljile tehniku i time položile 
drugi semestar. Nakon ovog ispita 
buduće čipkarice započele su 
s trećim semestrom u kojem će 
morati naučiti puno teže tehnike 
izrade čipke i time završiti nas- 
tavni program. (mm) 


